Desgaitze (pertsona fisikoa) - Wikipedia, entziklopedia askea.\nDesgaitze (pertsona fisikoa)\nZuzenbidean, desgaitzea edo gaitasun gabetzea pertsonaren kondizio juridikoa da, bere gaitasuna eta egoera juridikoa ukitzen duena, beti eta nahitaez, hura deklaratu, zehaztu eta babes-sistema finkatuko duen prozedura judizialaren ostean finkatuta. Pertsona fisikoari dagokionean jarduteko gaitasun osoa edukitzen du adin nagusiko pertsonak. Baina gerta daiteke, gauzak bereizteko gaitasun osorik ez izatea norbaitek edo gaitasun hori galtzea, gehiago nahiz gutxiago. Beraz, bere kabuz aritzea galarazten dion egoera bat dago.\nGaitasun gabetze figura juridikoak, pertsonaren gaitasuna, berau eskuratu ostean, mugatzen du. Horrez gain, inguruabar bakoitzean egokienak diren zaintza-erakundeak funtzionamenduan jartzen dira (Espainiako Kode Zibileko 215. artikuluan).\nInor ezin daiteke ezgai deklaratu epai judizial bidez ez bada eta legean xedatutako kausen arabera ez bada. Epai honek gaitasun gabetze horren eremua eta mugak ezarriko ditu, eta baita desgaituaren gain ezarriko den eraentza, tutoretza edo zaintza, alegia. Gaitasun gabetzea ez da beti berdina, kasu bakoitzean, aipatutako printzipioak kontuan hartuz graduatu egiten baita.\n2 Desgaituak izan daitezkeenak\n3 Ezgaitasun naturala\n4 Ezgaiak eta ezgaituak burutu ditzakeen egintzak\n5 Desgaitze prozedura\n5.2 Norbait barneratzea\n5.3 Epaiaren efektuak\n5.4 Aldatzea eta iraungitzea\n5.5 Minusbaliotasuna dutenen ondarea\nOro har, gaitasun gabetzeko kausak, pertsonak ukitu eta heldutasunez jarduteko moduan eragina duten gaixotasun eta urritasun zehatzei lotu dira. Kode Zibileko 200. artikuluaren arabera, pertsonari bere burua gobernatzea galarazten dioten gaixotasun edo akats fisiko zein psikiko iraunkorrak dira gaitasuna gabetzeko kausak.\nBeraz, kausa bakarra zentzu (gaitasun natural) eza edo urritasun iraunkorra dira. Gerta daitekeena da, pertsona, gaixotasun edo akats fisikogatik, bere inguru sozialarekiko guztiz isolatua egotea, eta hau ere desgaitze kausa izango litzateke. Auto-gobernatzeko ahalmenak, gauzak bereizteko gaitasuna eskatzeaz gain, adierazteko aukera ere eskatzen du. Ezbaian dago, ordea, alkoholismo edo toxikomania kasuetan egin beharrekoa.\nAskotan zaila gerta daiteke akatsok gaitasun gabetzea legitima dezaketen erabakitzea. Hau mediku-txosten batek zehaztuko du. Baita akats zein gaixotasunaren iragankortasun zein iraunkortasuna ere.\nArlo penalari dagokionez, pertsona ezgaitzat kontsideratu daiteke hau baieztatzen duen epairik egon ez arren.\nDesgaituak izan daitezkeenak[aldatu | aldatu iturburu kodea]\nAdin nagusikoak, adingabekoak eta emantzipatuak gaitasun gabetu daitezke (KZeko 200.artikulua):\nAdin nagusikoa desgaitzerakoan murrizketa hau ofizialki frogatu eta egiaztatu beharko da.\nAdingabekoak gaitasun osoa ez duenez ez da beharrezkoa desgaitzea, horrela adin nagusitasunera iristean gaitasun natural osoa ez badu ez zaio emango jarduteko gaitasun osorik. Hala ere, adingabekoa denean ezgaituak izan daitezke, adin nagusira iristean kausa horrek jarraituko duela aurreikusten bada.\nEmantzipatutako adingabekoa (guraso boterepean edo tutoretzapean ez dagoena) adin nagusikotzat hartzen da.\nEzgaitasun naturala[aldatu | aldatu iturburu kodea]\nDesgaitzeko prozedurarik hasi ez denean eta epairik ere ez dagoenean, bi eremu bereizten dira:\n1.Ezgai naturalak egindako egintzen balioa borondatezkoak direnean, batzuetan erabateko adostasuna faltako da eta horregatik deusezak dira egintza horiek eta bestetan gehiengoak usteko du adostasuna dagoela baina hau akastuna denez egintza deuseztagarria izango da.\n2.Ezgai naturalak egindako egintzen kontra egitea, hauetan kontrakoa deklaratu arte gaitasun osoa du eta orduan ea ulertzeko eta benetan nahi izateko gaitasun naturala bazegoen edo ez frogatu beharko da.\nEzgaiak eta ezgaituak burutu ditzakeen egintzak[aldatu | aldatu iturburu kodea]\nEzkontzerakoan gaitasuna zehaztuko duen medikuaren txostena egotea beharrezkoa izango da. Banatzerakoan ordea, ezkonduak gaitasun naturalik ez badu, ezingo ditu akzio horiek baliatu. Honela, ezkontzaz kanpoko umea errekonozitzerakoan onarpen judizial bat beharko dute, fiskaltzari entzunda. Azkenik, Kodeak testamentua egiteko aukera ematen die zenbait betekizun betetzen badituzte.\nDesgaitze prozedura[aldatu | aldatu iturburu kodea]\nProzedura zibileko lege berria indarrean jarri arte Kode Zibilak arautzen zuen ezgaitzeko prozedura. Prozesu hau jarraitu ohi da:\nEpaileak bakarrik ezgai dezake pertsona fisikoa.\nEskakizuna Ezgaitze eskakizuna egiteko legitimatuta daude ezkontidea edo izateko bikotea, ondorengoak, aurrekoak eta anai-arrebak. Horiek eskakizuna egin ezean, fiskaltza egongo da legitimatua.\nFiskaltza bai desgaitzea bultzatzeaz bai ustezko ezgaiaren interesak defendatzeaz arduratuko da.\nKautelazko erabakiak Ustezko ezgaia eta bere ondarea babestea dute helburutzat prozesuan zehar epaileak edo fiskaltzak hartzen dituen kautelazko erabakiak.\nIzapidea Prozedura izapideak ahozko judizioarenak dira, baina legeak aurreikusten dituzten hainbat ñabardura kontuan izanda.\nFrogak Epailearen egiteko zera izango da: ustezko ezgaiaren familiakoen iritzia entzun, gutxienez mediku baten txostena eskatu eta ustezko ezgaiarekin pertsonalki egon.\nOrdezkaria Desgaitzeko mandatuan tutore edo kuratore bat ezgaituari ipintzea eskatzen bada epaileak ustezko ezgaiaren familiakoen iritzia entzun beharko du, ustezko ezgaiaren iritzia bildu zentzua badu eta egokiak iruditzen zaizkion pertsonen iritzia jaso.\nNorbait barneratzea[aldatu | aldatu iturburu kodea]\nErietxe edo eroetxe batean pertsona bat sartzeko honek bere kabuz erabaki behar du. Ezin du inork behartu hori egitea, ezta epaileak ere. Arazo psikiko larriengatik soilik eraman daiteke pertsona bat eroetxera honen baimena gabe.\nPresazko egoeretan zentroko arduradunak jakinaraziko dio barneratzea epaileari eta honek 24 orduko epea izango du azkeneko erabakia hartzeko. Bestalde, aldian behin erietxearen arduradunek epaileari barneratuta dagoen pertsonaren egoeraz informatu behar diote.\nEpaiaren efektuak[aldatu | aldatu iturburu kodea]\nAgintzen den bezala( Prozedura Zibileko Legearen 760.1 artikuluan ) ezgaitzearen muga edo irismena eta bere zaintza edo babes-erakundea desgaitze epaiak adierazi behar du. Epaileak erabakitzen duen desgaitzea bi modutakoa izan daiteke : Erabatekoa edo ertaina ( muga batzuk soilik markatzen dituena ). Dokumentu publikoan jasotzen da, eta ondoren Erregistro Zibilean inskribatzen da. Desgaitua bera zaintzerako orduan berriz, aukera hauek daude : tutoretza, kuratela, guraso-botere luzatua edo defensa judiziala. Erabaki hori epaileak hartu beharko du. Esan bezala ezgaituak zailtasun edo muga batzuk dituzte, eta horren adibide garbiak kasu hauek dira, eta biak Kodigo Zibilean daude bilduta:\nEzkondu nahi badu, ezgaituak medikuaren informea beharko du.( KZ 56.2 )\nNazionalitatea eta auzotasuna lortu nahi badu berriz, legezko ordezkoaren laguntza beharko du. (KZ 20.2 eta 2102)\nBestalde, ezgaituek ezin dituzte negozio juridikoak egin ez badute ordezkoen edo kuradoreen laguntzarik, eta hala egiten badituzte, deuseztagarriak izango lirateke. ( KZ 1301 )\nAldatzea eta iraungitzea[aldatu | aldatu iturburu kodea]\nKasuz kasu eta egoera desberdina izanik ere, epaiaren neurri eta edukiak berritu egin behar dira, edo errepasatu, aldaketetara behar bezala egokitzeko ( JZL 761.art ), eta hori desgaitzean erabiltzen den prozedura berdinarekin garatzen da.\nMinusbaliotasuna dutenen ondarea[aldatu | aldatu iturburu kodea]\nUrritasuna duten pertsonen ondarea babasteko ondorengo legea dugu : 41/2003 legea, eta honen ideia nagusiak hauek dira :\nLege honen helburua, ezgaituen edo urritasuna duten pertsonen ondasunekiko eskubideei aportazio positiboak egitea.\nUrritasuna duten pertsonen ondasunak, pertsona horren interesei bakarrik lotuko zaizkie berari, titularrari. ( Nahiz eta salbuespen espezifiko batzuk egon ).


Ekiteko modu desberdinak daudelako... dekalogo feminista - Ekion\nEkiteko modu desberdinak daudelako… dekalogo feminista\nEkintzailetasunaren bide honetan badirudi ekiteko modu bakarra dagoela: eredu maskulino-kapitalista. Baina, norberak egokien doakion eredua aukeratu behar du eta lanerako orduan irizpide propioak sortu. Horretarako lagungarria den dekalogo feminista zertan oinarritzen dugu irakurri ahal izango duzu.\nEkiteko orduan erabaki ugari hartu behar dira, aurreko postetan ikusi ahal izan duzun bezala. Askotan kosta egiten zaigu gure lanari balorea ematea, gure proiektua zabaltzeko gastatu behar dugun zenbatekoa zehaztea, nola zabalduko garen zehaztea, etab.\nEz da lan erraza eta ez duzu egun batetik bestera dena erabakiko. Hori kontuan izanda, garrantzitsua da erabakiak hartzea. Hau da, proiektua martxan jartzea erabakitzen duzunerako, bideragarritasun plana eginda izatea, canvasa, suposatuko dizun inbertsioa, etab. eginda izan beharko dituzu. Erabaki hauek guztiak gutxi balira bezala, zure ekiteko eredua ere erabaki beharko duzu.\nZure bizitza ekintzailetasunagatik salduko duzu? 24 ordu 7 egunetan lanean ariko zara? Edota, ahal duzun neurrian zure burua erdigunean jarriko duzu deskonexio momentuak ere hartuz, lan orduak zehaztuz, osasun fisiko emozional eta fisikoa zainduz? Ekiteko modu bakarra al dago? Telebista, irrati eta pelikuletan ikusten ditugun ekintzaileen eredua nahi al dugu guk guretzat? Noski ezetz. Ez da erraza, baina posible da gure egoerara egokituko den eredua sortzea, jadanik existitzen direnetatik baliagarriak zaizkigun irizpideak gure eginez.\nGuk hasieratik erabaki genuen ahal genuen guztia egingo genuela ekintzailetasun eredu maskulino-kapitalistatik aldendu eta eredu feminista bat sortzeko. Eredurik ez genuen gertu une horretan eta gure modura hasi ginen gure eredua eraikitzen.\nDekalogo feminista bat ere badugu, ea zer deritzozun. Zuk zer gehitu/kenduko zenioke zureganatzeko?\nBeste emakume kideen jakituria baloratzen dugu eta emakumeen arteko elkarlana bultzatzen dugu.\nGainontzekoen lanak zabaltzen ditugu.\nBeste emakume ekintzaileen lanetatik asko ikasten dugu, ez dugu euren aurka konpetitzen.\nEz ditugu beste emakumeen lanak kopiatzen.\nGure eguneroko lanean erdigunean jartzen dugu gure burua zaintzea: norberaren emozioak eta egoera pertsonalak errespetatuz.\nGure kanpo eta barne lan guztietan genero ikuspegia txertatzen dugu hitz eta iruditegian.\nEzagutzeko eta ikasten jarraitzeko gogoz gaude beti.\nFeminismoa dugu oinarri.\nGure eguneroko lanaren helburua jendartearen sentsibilizazioa da, jendarte parekideago eta anitzago bat lortu ahal izateko denon artean.\nHilekoaren zikloak kontuan izaten ditugu lanean gaudenean, gure buruak errespetatuz erru sentsazioak kanporatzeko.\nEkion 2018-03-13 2019-12-02 Bidean, Emozioen kudeaketa\n← Jendaurrean hitz egiteko gaitasuna nola hobetu?\n“Aprende a promocionar tu trabajo” liburua →


Bilboko Musika Bandak kontzertu zikloa hasiko du igandean - Bilbo - 2014-10-05 - Uriola.eus\nBilboko Musika Bandak kontzertu zikloa hasiko du igandean\nuriola.eus 2014-10-02 06:56\nMiguel Romea Chicote zuzendari gonbidatuaren batutapean, Bandak kalitate handiko obrak eskainiko ditu udazkeneko-neguko denboraldi berrian. Sarrera 2 eurotan izango da eta lehenengo aldiz numeratuak izango dira.\nUrriaren 5ean, igandean, eguerdiko 12:00etan Bilboko Udal Musika Bandak bere udazkeneko kontzertu zikloaren barruan kontzertua eskainiko du Euskalduna jauregiko Auditorioan. Oraingo honetan, batutarik aintzatetsienaren aginduetara egingo du, Miguel Romea, Verum orkestra sinfonikoaren zuzendari titularra. Sarrera 2 eurotan izango da eta jauregiko txarteldegian jaso daitezke kontzertuaren egunera arte, BBK-ko kutxazainetan eta Euskalduna jauregiko webgunean. Lehenengo aldiz, sarrera numeratuak egongo dira.\n2014 Udazkeneko Denboraldiko lehenengo kontzertu honetan, Miguel Romea Chicote madrildar zuzendaria jarriko da Bilboko Udalaren Musika Bandaren buruan. Madrilgo Musikako Goi Mailako Kontserbatorioan klarineten graduatua da. Halaber, ganbara musika, piano, armonia, kontrapunto eta fuga eta konposizioko ikasketak egin ditu. Iganderako estilo oso ezberdinetako hiru laginak aukeratu ditu Romea zuzendariak. Gustav Holst-en Suite No. 1, en mi bemol obrarekin hasiko da kontzertua. Lehen atalari amaiera emateko, Peter Ilich Tchaikovsky-ren Romeo y Julieta konposizioaren obertura. Eta bigarren ataleko Modest Moussorgsky konposagilearen Cuadros de una exposición obraren 9 suiteak borobilduko ditu ikuskizuna.\n2010az geroztik, Miguel Romea Chicote Verum orkestra zuzendari titularra da. Hauxe da Gaztela-Mantxan sortutako lehenengo orkestra sinfoniko profesionala, denboraldi egonkorra eskaintzen duena. Espainiako musikari-belaunaldi berriko gazte talentudunez osatutako orkestra hau benetako erreferentzia bilakatzen ari da, orkestra handirako XIX. eta XX. mendeetako errepertoriaz egindako interpretazioengatik.


Txistu kontzertua eskainiko dute Amurrion Manu Mendigurenen omenez - Amurrio - Aiaraldea.eus\nTxistu kontzertua eskainiko dute Amurrion Manu Mendigurenen omenez\nAimar Gutierrez 2021-04-11 07:00\nManu Mendiguren, artxibo irudi batean. / Jose Miguel Llano\n2020an zendu zen txistulari amurrioarra. Amurrioko Txistuzaleak elkarteak eta Amurrioko Udalak elkarlanean antolatu dute oroimen kontzertua datorren apirilaren 24rako.\nArabako Txistu Bandak eta Bilboko Udal Txistu Bandak Manu Mendigurenen omenezko kontzertua antolatuko dute Amurrio Antzokian datorren apirilaren 24an, 19:00etan. 2020ko urtarrilean zendu zen txistulari amurrioarra 52 urte zituela, Cristhian Alemanyk soslaia idatzi zuen Aiaraldea Hedabidean.\nGonbidapenak Kultur Etxean eskuragarri\nAmurrioko Txistuzaleak elkarteak eta Amurrioko Udalak elkarlanean antolatu dute 'Mendi' gogoratzeko kontzertua. Sarrera doakoa izango da baina aldez aurretik gonbidapena eskuratu beharko da. Amurrioko Kultur Etxean eskuratu ahalko dira, apirilaren 12tik aurrera.\nChristian Alemany Arteta 2020 aza 04 Amurrio\nAulkian dantzan ezagutu nuen Manu, bizitzaren goxo eta mikatzak ederki dastatuta ordurako. Bere argi-ilunekin, bere ertz guztiekin. Ilusioa eta gog...


Escombros, FANT 2019-ko ikuspegi fantastikoaren irabazlea | 97.5FM MOZOILO IRRATIA\nEscombros, FANT 2019-ko ikuspegi fantastikoaren irabazlea\nEscombros pelikula izan zen FANT 2019-ko panorama fantastikoko irabazlea. Espainiar estatuan egindako pelikulen selekzioa honetan sei pelikulak hartu zuten parte. Proiekzio guztiak doakoak eta arratsaldez izan ziren.\nAlvaro Pitak, pelikularen zuzendari eta gidoilariak, jaso zuen Panorama fantastikoaren saria, maiatzak hamarrean Guggenheim aretoan egindako FANT amaierako ekitaldian.\nÁlvaro Pita, filmaren zuzendaria, saria jasotzen.\nEscombros A Coruñako espekulazio urbanistikoaren eta korrupzio politikoaren inguruko pelikula da. Miranda bere aitaginarreba, Claudio Fontela enpresariaren inguruan ikertzen hasiko da bere bizitzan eduki dituen gertakari arraro batzuen ostean.\nFilmak erreferentzia eta motibo narratibo anitz ditu; esaterako, Alvaro Pita zuzendariarekin hitz egin ostean ikusi dezakegu Claudio Fontela (pelikulan enpresari dirudun bat dena) Amancio Ortegaren errepresentazioa dela. Era berean, zinema klasikoago bat hartzen du erreferentziatzat eta 80. hamarkadako detektibe generora gerturatzen da istorioa kontatzeko.\nDrama eta komedia lantzen dituen pelikula da, halaber espekulazio urbanistikoarekin zerikusia dutenen enpresarien jokaera kritikatzen du, Galiziaren perspektiba dekadente bat emanez.\nTemas RelacionadosÁlvaro PitaEscombrosFANTFANT25GuggenheimZinema\nBerri Txarrakek Kobetamendi baino altuago utzi du maila\n«Espero dena» kanta kaleratu du Oxabik\nWang Bing, Márta Mészáros eta Claire Simon sarituko ditu Bilboko dokumental eta film laburren 61. Nazioarteko Jaialdiak\n«Entire Days Together»-ek, Luise Donschen zuzendari alemaniarraren fikziozko film laburrak, irabazi du Bilboko dokumental eta film laburren 61. Nazioarteko Jaialdiko Sari Nagusia.\nEntire Days Together.\nBi euskal film laburrek irabazi dituzte jaialdiko beste sari nagusiak.\nJose Mari Goenagaren eta Aitor Arregiren «Mateoren ama» fikziozko lanak Euskal Zinearen Sari Nagusia irabazi du.\n«Solo son peces» dokumental laburrak berriz Zine Espainiarraren Sari Nagusia lortu du, Ana Sernak eta Paula Iglesias-ek zuzendua.\nSari Nagusietatik kanpo, Gidoi Onenaren SGAE Fundazioa Saria Josu Martínez-en «Anti» fikziozko laburrak lortu du.\nBertan behera geratu da Márta Mészáros zuzendari hungariarrari Bilboko dokumental eta film laburren 61. Nazioarteko Jaialdiak emango zion Mikeldi Saria zinegilearen osasun arazoengatik.\nOstiral honetako ZINEBI 61 edizioaren bukaerako galan espero zen Mikeldi Saria Márta Mészáros-i ematea, antolakuntzak ez du argitu bertan behera geratzeak ekarriko dituen aldaketak.\nLoreak eta Handia zuzendu ondoren, La Trinchera Infinita filmarekin gailendu ziren Arregi, Goenaga eta Garaño hirukotea azkenengo Zinemaldian, sekzio ofizialeko hainbat sari lortuz. Baina gutxik dakite festibal berdiñeko «Zinemira Kimuak» sailean hirukoteko Arregi eta Goenagak beste laburmetrai bat estreinatu zutela, Mateoren Ama, 61. ZINEBI-n ikusteko aukera izan duguna.\nAngel Mari-ren larruan jartzen gaitu laburmetraiak, bere ama zahar-egoitza batean sartuta daukan gizon baten gorputzean. Egun batean indarrak hartu eta amaren zahar-etxera bisitan joatea erabakiko duena.\nSinopsi aldetik laburmetrai ohiko baten antza dauka filmak, baina minutuak aurrera doazen einean eta Lanthimos film estilo bat hartuz nortasun paradoxa bat sortuko da; Angel Mari-ren amak ez ditu semeak esaten dizkion oroitzapenak gogoratuko, baina zahar etxeko beste emakume batek gogoratzen ditu.\nAitor Arregi zuzendariak 61. ZINEBI-n emandako prentsaurrekoko argazkia.\nParadoxa planteatzen den momentutik misterio eta suspentse giro bat sortuko da, zuzendariek inoiz landu ez duten film estilo arraro bat planteatuz. Ikusleak ez daki nor dabilen gezurretan, nor den benetako ama edo seme bada zoratuta dagoena.\nYorgos Lanthimos zuzendari greziarraren «The Killing of a Sacred Deer» filmaren antz handia dauka laburmetraiak, bai planteamendu aldetik eta bai ikusizko lenguaia zinematografikotik ere.\nAipatzekoa da zuzendarien opera prima dela kanpo istorio bat pantaila handira eramateko orduan, zeren eta Mateoren Ama izeneko laburmetraia Ibai Zaldua-ren Ama izeneko ipunetik dator.


Ezkurtxerri hirugarren Donostiako Santo Tomas Txistorra Lehiaketan | El Diario Vasco\nCosta UrolaEzkurtxerri hirugarren Donostiako Santo Tomas Txistorra Lehiaketan\nEzkurtxerri hirugarren Donostiako Santo Tomas Txistorra Lehiaketan\nPatxi eta Agurtzane. / AMAXKAR\nGETARIA. Sábado, 23 diciembre 2017, 10:17\nEuskal Herriko XXII. Txistorra Lehiaketa egin zen Santo Tomas egunean Donostiako ferian Gipuzkoa plazako karpan. Bertan getariar ordezkaritza izan genuen eta emaitza ona lortu ere, Ezkurtxerri txistorrak hirugarren tokian amaitu bai zuen. 200 euro eta garaikur berria ekoizle hauentzat, ez da lehena, lehen ere Donostian lortua zuten bigarren saria eta baita lehenengoa Zarautzen. Agurtzane Subijana izan zen lehiaketan eta oso pozik daude emaitza honekin. Lanean aurrera egiteko animoak ematen dizkiete, ondo ari direla jakin da.\nAurtengo irabazlea Zegamako Oiarbide Harakinak izan da eta bigarren eskualdeko Txarri-Txiki aiar ekoizlea izan da. Parte hartu ahal izateko, ezinbesteko baldintza izaten da txistor ekoizle/egile izatea eta hartarako zergalizentzia izatea Euskal Herriko edozein lurraldetakoa.\nOlentzero eta Gabon kantak izango dira biharko protagonistak Hamar milioitik gorako aurrekontua izango du Udal Elkarteak 2018an


Solido ezorganikoak: materia kristalinoa eta X izpien difrakzioa — UPV/EHU Ikasmaterialak\nSolido ezorganikoak: materia kristalinoa eta X izpien difrakzioa\nSolido ezorganikoak: materia kristalinoa eta X izpien difrakzioa https://ikasmaterialak.ehu.eus/kimika/solido-ezorganikoak https://ikasmaterialak.ehu.eus/@@site-logo/logoa.png\nVerónica Palomares Durán irakasle atxikia da, eta Amaia Iturrondobeitia Ellacuria ikertzailea Zientzia eta Teknologia Fakultatean.\nSolido kristalinoen egituraren determinazioa kimikaren helburu nagusietariko bat da; izan ere, ezaguera hau ezinbestekoa da materialen propietate fisiko eta kimikoak aztertzeko orduan. Egitura kristalinoaren determinazioa molekula txikiak edo gatz sinpleak zein makromolekula biologiko handiak (adibidez, proteinak) aztertzeko erabiltzen da. Helburu hori lortzeko, X izpien difrakzioa da teknikarik erabiliena. Testu honetan teknika horren oinarriak azaldu nahi dira. Horrez gainera, kontzeptuak era errazago batean barneratzeko helburuarekin, adibide praktiko bat erabiliko da, zeinetan azalduko baita difraktograma batetik nola atera daitekeen egituraren informazioa.\nEskuliburu hau honako irakasgai hauetan izan daiteke erabilgarri: Kimika Ezorganikoa II, Materialen Zientzia (Kimikako gradua), Materialen Ingeniaritza, (Ingeniaritza Kimiko gradua), Introducción a la Ciencia de Materiales (Master en Nuevos Materiales), Gradu Amaierako Lanean (Kimika Ezorganikoko arloan burutzen bada).\nEskuliburua bi ataletan banatuta dago:\n2. X izpien difrakzioa\n2.1. Zertarako erabiltzen da X izpien difrakzioa?\n2.2. X izpien difrakzioaren oinarriak\n2.2.1. X izpien jatorria\n2.2.2. X izpien elkarrekintza materiarekin\n2.2.3. X izpien difrakzioa monokristaletan, hauts polikristalinoetan eta materia amorfoan\n2.2.5. Difraktograma eta bertatik lor daitekeen informazioa\n3.1. Patternmatchingaren oinarriak\n3. 2. Pattermatchingaren lanketa\n3.3. Pattermatching gauzatu ondoren sorturiko fitxategiak


Leonardoren hegoak - Wikipedia, entziklopedia askea.\nLeonardoren hegoak Fernando Morillo idazlearen liburua da. 2008ko azaroan argitaratu zen, Ibaizabal argitaletxearen eskutik. 2009ko Haur eta Gazte Literaturako Euskadi Sarian finalista izan zen.\nHaritzek garbi dauka: gaztea izatea lanbide krudela da. Zergatik da dena hain nahasia? Eta zergatik ezkutatu nahi diote gurasoek elkar maite ez dutela? Zorionez, Florentzia geratzen zaio. Han, osaba Karlos bizi da, apur bat jenioa, apur bat eroa eta oso gizon misteriotsua. Florentziako inguruetan, abentura guztietatik handiena biziko du Haritzek: Leonardo da Vinciren altxor sekretu bat, bahiketak, arkeologoak, maitasuna, borrokak, ezuste ikaragarri bat… eta, ai, baita heriotza ere. Oier eta Amalur lagunen laguntzaz, Leonardoren hegoak ezagutuko ditu: bizitzaren irakaspenik ederrena. Eta latzena.\nHaritz gaztea ez dago ondo. Nerabe izatea ez zaio gustatzen; bizitza harekin krudela dela dio. Liburuan haren Florentziarako bisita kontatzen da, bere osaba Karlos ikusteko. Hala ere, Florentziara heltzen denean inor ez dago hark itxaroten, eta osabak ez zion deiak hartzen. Taxiaz baliatuz, osabaren etxera doa. Han ere ez dago. Harrituta, kalera ateratzen da. Han, Amalurrekin topatzen da; geroago, haren mutilagun berriarekin, Francesco. Hau ez zaio gustatzen Haritzi.\nEtxera itzultzean oraindik ez da agertu, baina, sartu bezain laster, dei bat jasotzen du. Juliet da. Etxeko leku sekretutik, Leizea, eskuizkribu batzuk hartu eta etxetik joan behar dela dio, jende arraroa etxean dagoela esaten dio ere (Haritzek ikusten ditu). Geroago Florentzian topatzen dira, eta osaba bahituta dagoela esaten dio. Eduardo Valfiernok dauka, eta eskuizkribuen truke ematen die osaba. Argazkiak ateratzen diote eskuizkribuei eta gero Eduardori ematen dizkiote.\nAmalurren gurasoen furgonetarekin, eskuizkribuak dioten lekurantz doaz: Morand. Han Francescorekin apurtzen du Amalur, handik aterarazi nahi zuelako. Geroago, eskuizkribuetan Morano jartzen zuela konturatu ziren. Hara joan ziren, leku bakarti bat. Han kobazulo bat zegoen, eta sartu ziren, baina Valfiernok harrapatu zien. Azkenean, altxor hori bi hego zirela konturatu ziren, aske hegan egin behar dela esan nahi zutenak.\nZiurgabetasun une bat eta gero, Oier deitzea gomendatzen dio. Ezer jakinez, deia egiten dio. Honek ia guztia prestatuta zegoela esaten dio. Eduardo Valfierno Karlosen lagun bat da, beste arkeologo bat, eta Juliet eta osabak egin zutena ere prestatuta zuten. Amalur, berriz, bat-bateko pertsonaia zen eta ere ez zekien ezer. Oierren eskaera zen, Haritzen bizitza-ikuspuntua hobetzeko. Ez dio ezer gehiago esaten joan behar delako.\nBi aste geroago, Amalur eta Haritz Florentziako kafetegi batean zeuden. Solasaldiaren erdian, Haritz dei bat jasotzen du. Antonia, Oierren ama, ospitaleratuta dagoela esaten dio. Hegazkina hartu eta Tolosara itzultzen da. Han Oier ikusten du, kable askori lotuta. Gelan bakarrik geratu zirenean, handik ihes egiten dute, Oierren eskaeraz. Presaka, hondartzara doaz, ikuspegi politak ikustera.\nHaritz[aldatu | aldatu iturburu kodea]\nIpuineko protagonista da. Tolosar euskaldun hau bere bizitza oso txarto doala uste du, bereiziki nerabezaroan baitago. Bere osaba ikusi gabe 3 urte darama, eta ikusteko irrikan dago. Halere, bisita hau bere bizitzako alde ona ateratzeko balio izan du, bere lagunik onena galdu egin badu ere.\nOier[aldatu | aldatu iturburu kodea]\nOier Haritzen lagunik onena eta biziena da. Oso ondo ezagutzen du Haritz; ahotsarekin bere egoera asmatu ditzake. Oier mugikortasun murriztua dauka; txikitan fibrosi kirstikoa aurkitu zioten; eta epez aurreko heriotza izango zuela. 30 urterekin bizirik egoteko %10-ko probabilitatea du. Hala ere, bere bizitza ondo darama. Liburuaren amaieran, ospitaleratuta dago; eta, Haritzen laguntzaz, handik ateratzen da eta hondartza ederra ikusten geratzen dira.\nKarlos[aldatu | aldatu iturburu kodea]\nKarlos Haritzen osaba da. Hark Karlos Eroa deitzen dio, bizitza itzela daramalako. Florentziako arkeologoa da, Bizitza ikuspuntu ezohikoa du, eta ez du ezta pentsatzen ere abentura bat ikusten badu.\nJuliet[aldatu | aldatu iturburu kodea]\nAmalur[aldatu | aldatu iturburu kodea]\nAmalur florentziar neska bat da, Haritz baino urte bat gehiagokoa dena eta txikitatik ezagutzen duena. Hari eman zion Haritz lehen musua. Halere, denborak banatu ditu eta historia hastean Francesco da haren mutilaguna. Neurriz gaineko kontrola dela eta, geroago sentimendua apurtzen da.\nFrancesco[aldatu | aldatu iturburu kodea]\nLiburuaren aipamena, Fernando Morilloren webgunean.\nLeonardoren hegoak liburuari buruzko artikulua\n↑ «Leonardoren Hegoak - -5% en libros | FNAC» www.fnac.es . Noiz kontsultatua: 2019-02-24.\nOrriaren azken aldaketa: 21 maiatza 2020, 18:02.


Malerrekako hizkera - Wikipedia, entziklopedia askea.\nMalerrekako hizkera Nafarroa Garaiko iparraldean, Malerreka eskualdean mintzatzen den euskal hizkera da, Iparraldeko goi nafarreraren azpieuskalkia. Malerrekako hizkera, berez, ez da bloke homogeneo bat, udalerriaren arabera inguruetako Leitzaldea, Bortziri eta Baztan eskualdeetako eraginak baititu, eta, bestalde, udalerri bakoitzeko euskarak ere bere tokian tokiko berezko ezaugarriak baititu.\n1.1 san (esan)\n3 Hitzak eta esamoldeak\nMalerrekako hizkeran bi multzo bereizten dira. Batean, Ezkurra ibaiaren goi arroan, esan aditza san esaten da; bestean, esan aditza erran esaten da. Multzo bi horien arteko muga Saldias eta Zubieta artean, eta Saldias eta Beintza-Labaien artean dago.\nEzkurra ibaiaren goi arroan mintzatzen den aldaera: Ezkurra, Eratsun eta Saldias herrietan. Leitzaldeko hizkeraren eragina du, batez ere Goizueta eta Leitza udalerrietakoa, baita neurri txikiagoan Ultzamako hizkerarena ere.\nEzkurra ibaiaren behe arroan mintzatzen dena: Zubieta, Ituren, Elgorriaga, Doneztebe, baita Ezkurra ibaiaren haranaz bestalde dauden Beintza-Labaien, Urrotz, Oitz, Donamaria eta Legasa herrietan ere.\nBertizaranan mintzatzen den hizkera. Baztan eskualdeko hizkeraren eragina du.\nSunbillan mintzatzen den hizkera. Bortziri eskualdeko hizkeraren eragina du.\nMalerrekako Migel Urroz (Ahotsak proiekturako)\nMalerrekako euskaran hika tratamendua gaur egun bizi-bizirik eta oso sendo mantentzen da.\nsan / erran (esan): Malerrekan san (esan) eta erran hitzen arteko bi eremuen banaketa dago. Ezkurra, Eratsun, Saldias udalerrietan, hots, Ezkurra ibaiaren goi arroan, esan aditza san ebaki ohi da, adibidez: Esango diot > Sanen diot, Leitzaldea (Leitza eta Goizueta), Larraun (hedadura gehienean) eta Ultzamaldea (Igoa eta Beruete) eskualdeko euskararen eraginez. Aldiz, Zubieta eta Beintza-Labaien udalerrietatik aurrera gainerako Malerrekako udalerri guztietan, hots, Ezkurra ibaiaren behe arroan, esan aditza erran esaten da, adibidez: Esango diot > Erranen diot, Bortziri eta Baztango euskararen eraginez. Hortaz, san («esan») eta erran aldaeren arteko muga Saldias, Zubieta eta Beintza-Labaien udalerrien artean dago.\n"J" hizkia "y" ahoskatzen da. Joan duk > Yon dok edo Yun dok, Joaldunak > Yoaldunak. (Larraun-en kasu ez)\nAditz molde bereziak dituzte. Adibidez: Ez dut > Eztot, Hitz egin > Yolasin (Jolas egin/Solas egin), Irikita > Irikie, Itxita > Itxie.\nMalerrekako hizkerak beste azpieuskalki batzuekin batera (baina euskara zabalduenak ez bezala) erabiltzen dituen hitzak. Adibidez: idortu (lehortu), iratzea (garoa), loie (lokatza).\nGeroaldiko atzizkia -EN da Malerrekan, nafarrera osoan bezala. Adibidez: Esango diet > Sanen diet, Emango dizut > Manen dizot/dizut.\nLatin-erromantzeetako -ON(E) amaierak -ON atzizkia ematen dute Malerrekan (euskara batuan, -OI). Adibidez: Bota ezak baloia > Botazak balona. Baita erdarakada hauetan ere: kajoia > kajona, kabroia > kabrona. Hartara, gipuzkerako Hi kabroia haiz esaldia Hi kabrona yaiz da Malerrekako hizkeran.\nBeste euskalkietan TX (gipuzkeraz) edo X (Iparraldean) direnak, Malerrekako hizkeran Z ahoskatzen dira (Nafarroa Garaiko beste hainbat eskualdetan bezala). Adibidea: zapela (Malerreka) = txapela (Gipuzkoa-Bizkaietan), xapela (Iparraldean); zokoa (Malerreka) = txokoa; zerrie/a (Malerreka) = txerria; eta abar.\nS / X / Z eta TS / TX / TZ soinuak bereizten dituzte hiztunek.\nInstrumentalari dagokionez, euskara batuko -z atzizkia (eskuz, pilotaz) maiz -s ebakitzen da, Larraunen batez ere, (eskus, pillotas).\nAurreko -i- edo -u- baten eraginez, -a artikulua -e bihur daiteke: iturria > itturrie. Bestela, artikulua galdu eta hitzaren azken bokala luza daiteke: itturrii.\nizan eta ukan aditzei dagokienez, Leitza eta Larrun aldeko askotan dut > dot bihurtu da, daukat > dauket (Goizueta aldean, daukit).\negon aditzari dagokionez, Leitza eta Larraunen zegoan / zeon. Leitzan, egon naiz > eondu naiz, eta Larraunen egon naiz > eondittu/o naiz.\nMalerrekako hizkeran ere, gainerako euskal hizkeretan bezala, badira erdarakadak:\nplanta = landare\npues = baina (nafarrera osoan oso ohikoa den ordezkapena)\nmaize = artoa\nSakontzeko, irakurri: «Zenbaki-sistema hogeitar»\nOrain dela denbora gutxi arte, zenbakiak adieraztean, jende gehientsuenak zerabilen Nafarroa Garaian eta Iparraldean ohikoa den -etan hogei, hots, zenbaki-sistema hogeitarra (gaur egungo euskaran zabalduena den laurogei, hartara, lauretan hogei da euskal hizkera horietan). Gaur egun, gipuzkeraren eraginez, zenbaketa modu hori galdu egin da gazte jende gehienaren ahotan, nahiz eta adineko jendeak oraindik erabiltzen duen. Bi molde horiek ditu onartuak euskara batuak, nahiz eta gipuzkerakoa (bizkaierakoa ere badena) gaur egungo euskaran zabalduena den. Adibideak:\n60 = hirurogei (gipuzkera) = hirutan hogei (Malerrekako euskara; euskara batuan, hiruretan hogei).\n80 = laurogei (gipuzkera) = lautan hogei (Malerrekako euskara; euskara batuan, lauretan hogei).\nFrantsesez ere kasu hori ematen da:\n80 = quatre-vingt = lauretan hogei\n90 = quatre-vingt-dix = lauretan hogei eta hamar\nEuropako beste hainbat hizkuntzetan ere zenbaki-sistema hogeitarra hau erabili dute: danieraz, galeseraz, bretainieraz, irlanderaz, Eskoziako gaeleraz, albanieraz, georgieraz eta eslovenierazko resiar dialektoan.\naierre = ahier = nahi izan, gogoa izan. Adibidez: Ez naiz aierre; Aierre zeok hori, noski.\naixtin / axtin = arestian.\naitz = hagitz = oso. Adibidez: Aitz ongi (hagitz ongi, oso ongi).\naleie = alegia.\narrunt = oso. Adibidez: Arrunt nekatua/e (Oso nekatua).\natautxia eta amatxia = aitona eta amona.\natsein = atsegin. Adibidez: Atsein duk horrekin!\nazienda = ganadua. Baztan eta Bortziriak eskualdetan ere esan ohi da.\nbanarra = babarruna.\nberriketan egin = denbora-pasa solasean edo hizketan aritu.\nbiñipin, biñipen edo beñepen = behinik behin.\nbiño, beño = baina/baino.\ndeus = ezer, ezezko esaldietan (deus ez = ezer ez).\nergela = inozoa.\nerran / san = esan.\nerrist egin / erristi egin = errieta egin.\ngoitti behitti = goitik behetik.\nhala fekoa! = hala fedekoa! (harridura adierazteko).\nhonata, harata = hona, hara.\niolas egin = hitz egin, mintzatu.\niratzea = garoa.\niratzea egin = garoa bildu.\nkokoso = arkakuso.\nlabrantza etxea = herrigune batean dagoen baserri edo etxaldea.\nlangarra = lanbroa.\nlaplast egin = labaindu, irrist egin.\nloie = lokatza.\nlur sagarra = patata. Adineko jendeak erabilia, frantsesezko pomme de terre izenetik eratorria.\nmajiñ bat = makina bat. Adibidez: Majiñ bat auto = Makina bat auto.\nmaindira = maindire, izara.\nmandioa = ukuilua.\nohatzea = ohea.\nongi (nafarrera osoan bezala) = ondo.\nostatue = taberna.\nsaarroie = sagarroia, trikua.\nsolas in = solas egin, hitz egin, mintzatu.\ntxapiñe = Galtzerdia. Tolosaldean ere erabilia, baina bestelako esanahiarekin (etxeko oinetakoak baitira Tolosan).\ntxeketu = zikiratu. Adibidez: Txeketuko iaut! (Malerreka) = Zikiratuko haut! (euskara batua).\nurri belarra = urrian ebaki ohi den belarra.\nziarka = zeharka.\n↑ «Umetako jolasak: "txintxarikuan" eta "sosetan" - Ahotsak.eus» ahotsak.eus Noiz kontsultatua: 2019-01-17.\n↑ «Ahotsak.eus, Euskal Herriko hizkerak eta ahozko ondarea» ahotsak.eus Noiz kontsultatua: 2019-01-17.


Zornotzako Musika Bandak doako tailerrak eskainiko ditu maiatzean — Amorebieta-Etxanoko Udala\nZornotzako Musika Bandak doako tailerrak eskainiko ditu maiatzean\n• Musika arloko profesionalek 8 tailer emango dituzte, Amorebieta-Etxanoko Udaleko laguntzarekin. • Parte-hartzaileek banda bateko zirrikituak ezagutuko dituzte, gorputz perkusioaz gozatzeko aukera izango dute, birziklatutako materialarekin instrumentuak egingo dituzte, eta musika eta mindfulness uztartzeak dituen onurak ezagutuko dituzte, beste proposamen batzuren artean.\nAmorebieta-Etxano, 2020ko apirilaren 30a. Zornotzako Musika Bandak, Amorebieta-Etxanoko Udaleko Kultura Sailaren laguntzarekin, 8 tailer eskainiko ditu online maitzaren 3tik 21era. Musika arloko profesionalen eskutik, parte-hartzaileek banda bateko zirrikituak ezagutuko dituzte, gorputz perkusioaz gozatzeko aukera izango dute, birziklatutako materialarekin instrumentuak egingo dituzte, eta musika eta mindfulness uztartzeak dituen onurak ezagutuko dituzte, beste proposamen batzuren artean.\nZehazki, tailer hauek eskainiko dira:\nBanda eta instrumentuak\nZornotzako Musika Bandako zuzendariak, Aritz Labradorrek, banda bat barrutik ezagutzeko aukera emango digun tailer bat eskainiko du: Zer da banda bat? Zenbat familia ditu? Zenbatek osatzen dute? Zeintzuk dira parte hartzen duten instrumentuak?\nEguna: igandea, maiatzak 3\nGorputz perkusio tailerra\nJavi Castañok, Zornotzako Musika Bandako perkusionistak, edozeinentzako moduko tailer bat emango du, esperientzia edo adina berdin delarik. Familian egiteko moduko abesti eta jolas dinamikoen bidez, etxean musika giroan edozeinek ondo pasa dezakeela erakutsiko da.\nData: osteguna, maiatzak 7\nMusika Banden historia\nEros Quesadak, Balentziako Unibertsitateko Medikuntza Fakultateko Bandako zuzendariak, musika banden garapen historikoari helduko dio, musika arloan eta arlo sozialean duten garrantzia azpimarratuz. Saio honetan Balentziako Erkidegoko banden fenomenoa ere aztertuko da, mundu guztiko esperientzia arrakastatsuekin alderatuz.\nData: larunbata, maiatzak 9\nBirziklatutako instrumentuen tailerra\nAitor Arrietak, Zornotzako Musika Bandako perkusionistak, etxean eduki ditzakegun birziklatutako materialekin musika tresnak nola sortu ditzakegun erakutsiko du. Perkusio txikiko instrumentuak izango dira gehienak, baina irudimenarekin sorpresak ere egongo dira.\nData: asteartea, maiatzak 12\nMusika Bandak: errepertorioa eta funtzio soziala\nJaietan, antzerkietan, elizetan, kioskoan, … Bandak errepertorio bat dauka leku eta momentu bakoitzerako, gizartearen bizitza kulturala elikatuz. Judith Montero Bilboko Udaleko Musika Bandako saxofonista da eta hainbat pasarte entzun ondoren, gogoeta egingo du historikoki zer jo den eta banda profesional eta amateurretan gaur egun dauden joerak aztertuz.\nData: osteguna, maiatzak 14\nArreta jartzen diogun hori baino ez da existitzen\nElur Arrietak, Leioako Kontserbatorioko eta Musika Eskolako perkusio irakasleak, zuzenduko du tailer hau, eta bertan adi egoteko gaitasuna hobetzeko eta gure ongizatea hobetzeko gakoak azalduko ditu, musika eta mindfulness teknika erabiliz.\nData: larunbata, maiatzak 16\nMusika eta dantzaren arteko lotura\nMusika eta dantza, sortzeko eta interpretatzeko zerbait kontatu beharra duten bi diziplina dira. Dantzaria musikaren bidez komunikatzen da eta bere sentimenduak adierazten ditu. Susana Torrek, Bilboko Udaleko Musika Bandako flautistak, tailer honen bidez dantza entzun eta musika dantzatzeko gonbita egingo digu.\nData: asteartea, maiatzak 19\nSoundpainting: soinuaren bidez sormena garatzeko tresna\nJuanma Beguiristain, Bilboko Udaleko Musika Bandako klarinetista da eta soundpainting zer den azalduko du, eta nola keinuen bidez, kontzentrazioa, mugikortasuna eta inprobisazioa areagotzen diren. Soundpaintingean ez dago akatsik, sormena garatzeko askatasun osoa da nagusi.\nData: osteguna, maiatzak 21\nTailer guztiak zuzenean edo aurrez grabatuta ikusi ahal izango dira Zornotzako Musika Bandaren webgunean, https://online.zornotzakomusikabanda.eus edo Youtubeko beraien kanalean. Gainera, Zornotza Aretoak ere argitaratuko ditu bere webgunean www.zornotzaaretoa.eus. Bertan link bat jarri da interesatuta dauden guztientzako: https://sarrerakzornotzaaretoa.com/bravo/zornotzako-musika-bandaren-tailer-bereziak/


Lapikoan sartu diren azken edukiak (2/11)\nOrain arra, gero emea\nImajina ezazu: gaur mutila naiz, bihar neska; etzi mutila berriz. Ezinekoa, ezta? Bada, animalia batzuk gai dira sexua aldatzeko. Ez dute ebakuntzarik behar, haiek bakarrik egiten dute, inoren laguntzarik gabe.\nMatematika tarta batean\nDemagun tarta goxo bat dugula: txokolatezkoa. Gainean, alde batean intxaurrak ditu, eta beste aldean, apaingarriak; baita urrak ere, denean sakabanatuta. Bi lagun zaudete tarta ederra jateko prest. Nola moztu, ordetartaa?\nEverest baino hurbilago izarretatik\nLurraren nukleoa gure oinen azpian dago, oso urruti. Everest da Lurreko mendirik garaiena, baina ez da nukleotik urrutien dagoen puntua.\nInoiz bizi izan den igelik handienaren arrastoak topatu dituzte Madagaskarren.\nKameleoiak ez du disimulatzeko asmorik\nKameleoiak ezagunak dira kolorez aldatzeko gaitasuna dutelako. Horri esker, etsaientzat ikusezin bihurtzen dira. Baina, nonbait, eboluzioan gaitasun hori garatu badute, ez da izan hobeto ezkutatzeko , baizik eta komunikatzeko.\nEnperadore-pinguinoa urpekarien txapeldun\nEnperadore-pinguinoa Antartikan bizi da, Hego Poloan, eta pinguino handiena eta astunena da. Oso igerilari eta urpekari trebea da, eta, arrantzan egiteko, gai da 250 metroko sakonerara murgiltzeko. Harrapazan/k!! Batzuetan, 23 minutu ere egiten ditu ur azpian!\nImaginatzen duzue bi metro baino gehiagoko eskorpioia? Bada, ez da fikzioa.\nGoazen olatuak hartzera ohol biodegradagarriekin!!\nBi ikertzaile gazte surf-oholak egiteko material berri bat ari dira ikertzen. Zehazki, surf-oholen barruko aparraren ordezko birziklagarria egin nahi dute.


Croisy-sur-Eure - Wikipedia, entziklopedia askea.\nCaillouet-Orgeville, Ménilles, Pacy-sur-Eure eta Saint-Aquilin-de-Pacy\n88 (%44.7) 100 (%50.8)\nCroisy-sur-Eure Frantziako udalerria da, Eure departamenduan dagoena, Normandia Garaia eskualdean. 2013an 229 biztanle zituen.\n2007an Croisy-sur-Eure udalerrian erroldatutako biztanleak 244 ziren. Familiak 90 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 33 seme-alabarik gabeko familiak ziren, 33 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 122 etxebizitza zeuden, 96 familiaren etxebizitza nagusia ziren, 16 bigarren erresidentzia ziren eta 9 hutsik zeuden. 111 etxeak ziren eta 10 apartamentuak ziren. 96 etxebizitza nagusietatik 79 bere jabearen bizilekua ziren, 13 alokairuan okupaturik zeuden eta 4 doan lagata zeuden; 2 etxek gela bat zuten, 3 etxek bi zituzten, 9 etxek hiru zituzten, 33 etxek lau zituzten eta 49 etxek bost zituzten. 66 etxek euren parking plaza propioa zuten azpian. 44 etxetan ibilgailu bat zegoen eta 50 etxetan bat baino gehiago zituzten.\nCroisy-sur-Eure udalerriko biztanleria-piramidea 2009an .\n2007an lan egiteko adina zuten pertsonak 162 ziren, horien artean 134 aktiboak ziren eta 28 inaktiboak ziren. 134 pertsona aktiboetatik 128 lanean zeuden (69 gizon eta 59 emakume) eta 5 langabezian zeuden (2 gizon eta 3 emakume). 28 pertsona inaktiboetatik 10 erretiraturik zeuden, 12 ikasten zeuden eta 6 "bestelako inaktibo" gisa sailkaturik zeuden.\n2009an Croisy-sur-Eure udalerrian 95 unitate fiskal zeuden, 239 pertsonek osaturik. Pertsona bakoitzeko diru-sarrera fiskalaren mediana urteko 25.914 euro zen. \n2007an zeuden 15 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 2 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 2 higiezinen enpresak ziren, 2 zerbitzu enpresak ziren eta 1 administrazio publikoko enpresa zen.\n2000. urtean Croisy-sur-Eure udalerrian 4 nekazaritza-ustiategi zeuden.\nMénilles (1,7 km)\nSaint-Aquilin-de-Pacy (2,3 km)\nHardencourt-Cocherel (2,3 km)\nBoncourt (2,8 km)\nPacy-sur-Eure (3,1 km)\nBNF: 15253429s (data)


Argazki bilketa egingo da ekainera bitarte - Legorretako Udala\nArgazki bilketa egingo da ekainera bitarte\n2017 Apirilak 06\nHerri baten memoria gordez, herri horren iraupena bermatzen da\nHelburu horrekin, Legorretako Udalak egitasmo bat jarriko du martxan. Bertan, Legorretako argazki zaharren bilketa egingo da. Horretarako, herritarroi laguntza eskatuko zaizue, belaunaldiz belaunaldi etxean gorde dituzuen argazki horiek udalaren esku jar ditzazuen. Argazki horiek herriaren, herritarren, lanbideen eta ohituren bilakaera erakutsiko dute. XX. mendekoak izango dira argazkiak, Legorretakoak, eta laguntzen duten herritarren artean zozketa egingo da. Argazki bakoitzeko txartel bat emango da, eta sei lote zozketatuko dira.\nEpea: egitasmoa apiriletik ekainera egingo da.\nAurkezteko modua: argazki originalak udaletxeko bulegoetan aurkeztuko dira. Udal arduradunak agiri bat emango dio emaileari, honako zehaztasun hauekin: argazki kopurua, argazki bakoitzaren xehetasunak eta emailearen datu pertsonalak. Argazkiaren atzealdean edota aparteko dokumentu batean, argazki horren inguruko datuak adieraziko dira: gutxi gorabeherako data, agertzen diren pertsonen izenak, lekuen kokapena eta interesgarriak izan daitezkeen beste datu batzuk.\nItzultzeko modua: iragarritako epea igarota, eta argazkiak eskaneatu eta digitalizatu bezain laster, emaileari itzuliko zaizkio. Emailearekin telefonoz edota eskatutako beste bitartekoren batez jarriko da harremanetan udala. Behin argazkiak emanda, udalak argazkiak artxibatzeko eta zaintzeko beharrezkoak diren bitartekoak jarriko ditu. Argazkiak udalak bideratutako jarduera, argitalpen, erakusketa eta beste ekitaldi batzuetarako erabiliko dira. Udal artxibategian daudenean, herritarrek bilketa osatzen duten argazki guztiak ikusteko aukera izango dute.\nLibre zeuden sei partzelak adjudikatu dira herri b...\nHitzaldia ostegunean, eta elikagai bilketa ostiral...


Ez dago aurreskurik sokarik gabe • ZUZEU\nEz dago aurreskurik sokarik gabe –\nPuntapioak Dantzan atarian.\nSinbolo kultural eta koreografikoekin despistatuta dago euskal egitura politiko eta kulturala. Eta ziur aski Lehendakaria bera -eta Lehendakariaren protokolo zuzendaritza- dago galduen. Bizirik diren EAEko Lehendakariak batu dira Gernikan abenduaren 15ean, erbestean Lehendakari izan zirenak omentzeko, lehen Eusko Jaurlaritza erbestera behin betiko irten zeneko 80. urteurrena eta Leizaola Lehendakaria erbestetik bueltatu zeneko 40. urteurrena gogoan hartuta. Soka bereko katebegiak direla dantzan irudikatzeko aukera bikaina esku-eskura izan dute berriz ere. Eta guztiz oker aritu dira berriz ere.\nDantzariak Lehendakariak agurtzen, Gernika, 2019-12-15. (Irekia)\nLehenego Aberri eguneko soka-dantza. 1932-03-27, Bilbo. (Aranzadi familiaren artxiboa)\nErbestean zen Eusko Jaurlaritzaren kideak, Telesforo Monzon, Jesus Maria Leizaola eta Manuel Irujo besteak beste aurreskua dantzatzen Donibane Lohizunen, 1950-60 inguruan. (Pako Suduperen «Telesforo Monzon» liburuan argitaratu da)\nEusko Ikaskuntza I. kongresua, 1918. (Kutxateka / Ricardo Martin)\nEusko Ikaskuntzaren 100. urteurreneko aurreskua, Oñati, 2018-11-24. (Oier Araolaza – dantzan.eus)\nAurreskuaren irteera, Xabier Alkorta, Eusko Ikaskuntzaren mendeurreneko presidentea sokaren buru dela. Eusko Ikaskuntzaren 100. urteurreneko aurreskua, Oñati, 2018-11-24. (Oier Araolaza – dantzan.eus)\nAurreskua, ‘aurreko eskua’ da, alegia, esku-dantza batean lehen dantzaria, aurreko eskuan aritzen dena. Aurreskuaren ohoreak esku-dantza horretan parte hartzean datza, soka horretako kide izatean, eta soka horrek lotuta irudikatzen duen komunitatearen ordezkari izatean. Dantzaria bakarrik ?sokarik gabe? ageri bada, ez dago aurreskurik, atzeko katea, esku-dantza beharrezkoa baitu aurreko eskua izan ahal izateko. Bakarrik dagoen dantzaria ez da ez aurreskua ez atzeskua, gidaria izateko ezinbestekoa baita taldea, bakarrik izanik, ez gidari, ez jarraitzaile, ezer ez baikara.\nAzaleko argazkia: Lehendakariei aurreskua Gernikan, 2019-12-15. (Irekia)\naurreskua, dantza, lehendakaria\nEstreinaldiak: Abenduak 20


1. Estimulazio elektriko funtzionala (FES)\n1.1.\tZer da estimulazio elektriko funtzionala (FES)?\nGaixotasun neurologikoek mugimenduaren kontrolean eta funtzio muskularrean eragina izaten dute askotan. Hala ere, giharraren konduktibitatea eta kitzigaitasuna bera ez dira galtzen. Estimulazio elektriko funtzionalak korronte elektrikoa erabiltzen du nerbioak eta, hooren kidez, giharrak aktibatzeko. Fesia Technology-k teknologia honen gaitasuna hobetzen du, estimulazioa atal anitzeko elektrodoaren bitartez aplikatuz.\n1.2. Zenbat denbora darama FES-ak neuroerrehabilitazioren arloan erabilia izaten?\nMoe eta Post-ek 1967an patente batean behin deskribatu zutenez geroztik, teknologia honetan oinarrituriko gailu desberdinak garatzen eta klinikan erabiltzen hasi ziren. Merkaturatu ziren lehen sistemak oin eroriaren tratamendurako izan ziren diseinatuak.\n1.3.\tZeintzuk dira FES-aren onura garrantzitsuenak?\nFES-aren onura garrantzitsuenak hauek dira:\nAtrofia muskularra saihestea.\nIndarra eta funtzionalitatea hobetzea.\nOdol zirkulazio lokala hobetzea.\nKontrol motorraren entrenamendua eta neuroplastizitatea hobetzea.\nMugimendu-maila mantentzea edo areagotzea.\n1.4.\tFES-aren eraginkortasunari buruzko ebidentziarik badago?\nDozenaka artikulu zientifiko daude neuroerrehakilitazioan FES-a erabiltzearen alde.\nOin eroria tratatzeko estimulazio elektriko funtzionala erabiltzea 70 argitalpen zientifikok baino gehiagok aldezten dute. Gehien ikertu den gaixotasuna iktusa izan da; 40 ikerketatik gora egin dira arlo honetan. Hainbat arlotan egiaztatu ahal izan dira hobekuntzak: ibileraren abiadura, aldaketa biomekanikoak afektatutako gorputz-atalean, kontrakoan eta besoetan, parametro tenporaletan, espastizitatean, errekuperazio neurologikoko adierazle neurofisiologikoetan…\nBestalde, FES-a goiko gorputz-ataletan erabiltzeari dagokionez, 25 saio kliniko baino gehiago egin dira. Ebidentzia-maila 1a da eta elkarte zientifiko garrantzitsuenek aholkatzen dute erabiltzea.\n1.5.\tNoiz dago gaitzetsita FES-a erabiltzea?\nZenbait egoeretan FES-a erabiltzea gaitzetsita dago:\nTaupada-markagailuak edo inplante elektriko edo metalikoak dituzten pertsonengan, mediku edo fisioterapeuta batek gomendatu ez badu.\nEpilepsia larria edo aspaldi ez dela konbultsioak izan dituzten pertsonengan.\nEstimulazio elektrikoa jartzen den tokian tumoreak edo minbizi-lesioak daudenean.\n2. Gure Produktuak\n2.1.\tZerez osatuak daude gure sistemak?\nGure sistemen osagaiak hauek dira:\nSentsorea (Fesia Walk-en kasuan soilik).\nAtal anitzeko elektrodoa.\nAplikazioa mugikorrean edo tabletan.\n2.2. Zer da atal anitzeko elektrodoa?\nFesia Walk eta Fesia Grasp sistemen ezaugarri garrantzitsuena atal anitzeko elektrodoa da. Atal anitzeko elektrodoa oso interfaze erabilerraz batekin konbinatua, edozein erabiltzaileri (terapeuta zein paziente) elektrodoaren posizio eta tamaina asko probatzeko aukera ematen dio, elektrodoa azaletik kendu beharrik gabe.\nAtal anitzeko elektrodoa erabiliz, giharren aktibazio selektiboago bat lortzen da. Hori dela eta, gure produktuek etekin funtzional handiagoa dute eta nekea gutxitzen dute.\n2.3.\tMantentze-lanik behar dute Fesia sistemek?\nFesia sistemek ez dute mantentze-lanik behar, baina kontuz erabili behar dira, erori ez daitezen edo kolperik har ez dezaten. Ez saiatu sistema konpontzen edo estimulagailua irekitzen. Matxurarik bada, jarri harremanetan Fesia-ko teknikari batekin.\nElektrodoa lehorrik badago edo ez bada ondo itsasten, behin plastiko babesgarritik kenduta, isuri 10 bat tanta ur eta zabaldu ur hori gel guztian behatzaz. Itxaron 3-4 minutu gelak ura xurgatu arte.\nEstimulagailuaren eta sentsorearen (Fesia Walk) karkasak oihal garbi eta leun bat erabiliz garbi daitezke. Oihalezko euskarria urez eta xaboiaz garbi daiteke, elektrodoa kenduta.\n2.4.\tZein da gure produktuen bermea?\nGure produktuek 2 urteko bermea dute: https://www.fesiatechnology.com/downloads/Warranty_Terms.html\n3.1.\tZer da Fesia Walk sistema?\nFesia Walk, ebidentzia zientifikoan oinarrituriko ibileraren neuroerrehabilitaziorako sistema bat da, nerbio sistema zentraleko lesio edo gaixotasunen batengatik oin eroria duten pertsonentzat.\n3.2. Nor da Fesia Walk erabiltzeko hautagai egokia?\nOndoko zerrendako patologiaren batek eragindako oin erori bat baduzu, Fesia Walk erabiltzeko hautagai bat zara:\n3.3. Zer estimulatzen du Fesia Walk-ek?\nFesia Walk-ek estimulu elektrikoak eragiten ditu nerbio peroneo komunean orkatilaren flexio dortsala lortzeko eta atzeko nerbio tibialean flexio plantarra lortzeko.\n3.4.\tNoiz hasi Fesia Walk erabiltzen?\nZientifikoki erakutsi da zenbat eta lehenago hasi errehabilitazioa, orduan eta emaitza hobeak lortzen direla. Gainera, “entrenamendu” protokoloarekin, oreka edo indar aski ez duten edo oraindik ohean dauden pertsonek erabil dezakete sistema. Beraz, fase akutuetan hasi beharko litzateke Fesia Walk erabiltzen, pazientea klinikoki egonkor dagoen momentutik.\n3.5.\tZaila da Fesia Walk erabiltzea?\nEz, oso erraz eta bizkor jartzen, konfiguratzen eta erabiltzen da.\n3.6.\tEfektu berdina eragiten dute Fesia Walk-ek eta AFO batek?\nEz, ondoko taulan Fesia Walk-ek eta AFO batek eragiten dituzten efektuen konparaketa erakusten da:\nMartxaren abiadura handiagotu.\nPotentzial motor ebokatuak eta nahitako kontrakzio maximoak handiagotu.\nIbilera patroia normalizatu.\n4.1.\tZer da Fesia Grasp sistema?\nFesia Grasp, ebidentzia zientifikoan oinarrituriko neuroerrehabilitaziorako sistema bat da, nerbio-sistema zentraleko lesio edo gaixotasunen batengatik besoa, eskua edota hatzak mugitzeko gaitasuna galdu duten pertsonentzat.\n4.2. Nor da hautagai egokia Fesia Grasp erabiltzeko?\nOndoko zerrendako patologiaren batengatik eskua edota hatzak mugitzeko gaitasuna galdu baduzu, Fesia Grasp erabiltzeko hautagai bat zara:\n4.3.\tZer estimulatzen du Fesia Grasp-ek?\nFesia Grasp-en bitartez 14 gihar estimulatzen dira.\n4.4.\tNoiz hasi Fesia Grasp erabiltzen?\nZientifikoki erakutsi da zenbat eta lehenago hasi errehabilitazioa, orduan eta emaitza hobeak lortzen direla. Beraz, fase akutuetan hasi beharko litzateke Fesia Grasp erabiltzen, pazientea klinikoki egonkor dagoen momentutik.\nLege-oharra eta putasun-politika\nPº Mikeletegi, 58 solairu nagusia, 008


Dinagu-ren azoka ibiltaria Gernikan izango da larunbatean — Gaztezulo\nDinagu-ren azoka ibiltaria Gernikan izango da larunbatean\nDinagu-ren azoka ibiltaria Gernikan izango da larunbatean 20 emakume sortzaileren postuak izango dira azokan arratsaldean eta, horretaz gain, afaldu eta musikaz gozatzeko aukera ere izango da. https://www.gaztezulo.eus/albisteak/dinagu-ren-azoka-ibiltaria-gernikan-izango-da-larunbatean https://www.gaztezulo.eus/albisteak/dinagu-ren-azoka-ibiltaria-gernikan-izango-da-larunbatean/@@download/image/nomadak luzexka.jpg\n20 emakume sortzaileren postuak izango dira azokan arratsaldean eta, horretaz gain, afaldu eta musikaz gozatzeko aukera ere izango da.\nDinagu emakume sortzaileen kolektiboak Nomadak Gaitun azoka ibiltaria antolatu du urriaren 16an, larunbata, Gernikako Astran. Alor ezberdinetako 20 emakume sortzailek beraien postutxoa jarriko dute eta denetariko produktuak bilduko dituzte bertan: bitxigintza, moda, kosmetika, zeramika, ilustrazioa...\nProiektu jasangarrien erakusleiho izatea, proiektu pertsonalak profesionalizatzeko bidean dauden sortzaileei bultzada ematea, eta diseinuaren eta irudiaren esparruan Euskal Herrian ekoiztutako produktuen eskaintza ikusaraztea du helburu ekimenak.\nAzoka 16:00etatik 21:30era egongo da irekita eta sortzaileen lanak ikusi eta erosi ahal izango dira. Taberna ere zabalik egongo dela jakinarazi dute. Emakume ekoizleen sukaldea egongo da 20:00etatik 22:00etara eta jarraian, 22:30ean, Nebbian taldearen kontzertua.


Jaének olibadiaren monolaborantzagatik duen desertifikazio-arazoaz ohartarazi dute | Consumer\nJaének olibadiaren monolaborantzagatik duen desertifikazio-arazoaz ohartarazi dute\nEskualde batzuetan landare-estalkia eta hari eusten dion lurra galtzen hasi dira.\nJosé Antonio García Cuevas Andaluziako Oihan Enpresen Elkarteko lehendakariorde ekonomikoak ohartarazi du Jaengo probintziak desertifikazio-arazo handia duela olibadiaren monolaborantzak eraginda, zeren eta “labore-lurretan izandako euri gogorrek eragindako higaduraren ondorioz, eremu berreskuraezinak ere egon baitira”.\nGarcía Cuevasek azaldu zuenez, Jaének “beharbada monolaborantzaren epe luzeko ondorioekin arazo gehien dituen Espainiako probintzia izango da”, eta gogora ekarri zuen arrazoi horregatik “lanez kanpoko politikak sustatzen ari dira”.\nHorri dagokionez, Oihangintzako Enpresen Elkarteko bozeramaileak -Andaluziako natur inguruneak sustatu, mantendu, defendatu eta kontserbatzeko helburuarekin eratuta dagoenak- adierazi zuen “presakoa” dela Huesako eskualdean eta Magginako hego-ekialdean jardutea, bertan “landare-estalkia eta hari eusten dion lurra galtzen ari baita”. “Eremu horietan lehentasuna eman beharko litzaioke desertifikazioak aurrera egin ez dezan”, esan zuen.\nGarcía Cuevasek kritikatu zuen Sailaren eta Ingurumen Ministerioaren arteko adostasunik ezak atzerapena eragin duela Andaluziako plan operatiboa gauzatzean, eta tamalgarria izan zela egiten diren garbiketa-lanak “ibaien ibilguetara soilik mugatzea”; beraz, “ez da arroei eragiten dien higaduraren arazoa konpontzen” eta “Almeriako basamortuan aurrera egiten jarraitzen du”.\nHori dela eta, egoera desblokeatzeko eta obrak lizitatzen hasteko eskatu zien administrazioei, probintziako ingurune naturalen higadura saihesteko, “basoberritze- eta birlandatze-politika baten bidez”.\nAzkenik, elkarte horretako lehendakariordeak sektorearen “garrantzia” defendatu zuen, “ez baitu diru asko mugitzen, baina funtzio sozial nabarmena betetzen baitu”, hala nola “baso-eremuak berreskuratzea eta mendiak garbitzea, suteak zabal ez daitezen”. Izan ere, bere jarduera nagusia honako hauek direla nabarmendu zuen: basoberritzeak, oihangintzako eta prebentzioko tratamenduak, bideak eta suebakiak eraikitzea, sistema hidrologikoa eta basoa zuzentzeko obrak, dikeak, putzuak, bideraketak eta paisaia lehengoratzea.\ndesertifikazio Jaen-eu olivar-eu


Gai-jartzaile gazteentzako tailerra — Bertsozale Elkartea\nGai-jartzaile gazteentzako tailerra\nArabako Bertsozale Elkarteak, bertsogintzarako ate berriak ireki nahi ditu eta gai-jartzaile gazteentzako hastapen eskola egingo du urriaren 14, 21ean eta azaroaren 11, 18an, Gasteizko Amaia Zentroan.\nNor da gai jartzailea? Zer da gai bat eta ze osagai ditu? Zein da bertsolariak behar duen informazioa? Gaia nola planteatzen den aztertuko dugu, nola formulatzen den eta ze intentziorekin. Generoa eta estereotipoak landuko ditugu. Nola egituratu bertso saio bat? Bakarkakoak hasieran jarriko ditugu? Zenbat bakarkako? Zenbat abestu behar du bertsolari batek saioan eta zenbatero? Saioak eskatzen duen oreka lortzen ikasteko bertso saio praktiko bat prestatu eta aurkeztuko dugu.\nUrriaren 14, 21ean eta azaroaren 11, 18rako proposatzen da, arratsaldeko 19:00etan Gasteizko Amaia Zentroan. Ikastaroa gazteei enfokatua, 16-20 urte bitartekoei, baina adin tartea zabaltzeko aukera ere bai, interasatuen arabera. Helburua, bertsoeskoletako gazteek bartsolaritzarekin erlazinatutako beste jarduera bat ezagutzea da, gai jartzailetzak nola funtzionatzen duen ikastea eta horrela, bertsotan aritzera ausartzen ez direnei alternatiba berri bat irekitzea.\n1. Nor da gai jartzailea?\n2. Zer da gaia?\no Gaiaren osagaiak (pertsonaia, egoera, arrazoia, jarrera)\no Sorkuntza metodoa (ausazkoa edo bilatua)\n3. Gaiaren planteamendua\no Intentzioa. Esaldien ordena, hitzen ordena.\no Formulazioa. Zein da bertsolariak behar duen informazioa? Zerk janzten du gaia eta zerk estutu/zabaldu.\no Bakarkakoak / ofizioak handian eta txikian (kontrakotasunetik eta berdintasunetik) / puntuak.\n4. Saioaren egitura\no Ariketen ordena\no Zer eska dakioke bertsolari bati eta zer ez?\n5. Gorputz espresioa\no Autokontrola eta konfiantza\n6. Bertso saio baten prestaketa praktikoa\n7. Bertso saio didaktiko-esperimentala\nLehenengo 5 puntuak urriaren 7 eta 14an egitea aurreikusten da, gai teoriko eta ariketa praktikoen bidez. Urriaren 21ean benetako bertso saio baten prestaketa egitea proposatuko da eta azaroaren 21an bertso saio hori burutuko da. Azken eguneko bertso saioa Amaian bertan publiko gabekoa edo beste leku batean, publikoarekin egitea proposatuko zaie parte hartzaileei eta beraien esku utziko da erabakia. Saio horren helburua bertsolariekin gaiak partekatze da, jaiaren intentzioa, nondik heldu dion bertsolariak, gaiak ireki dituen bideak etab. aztertu eta eztabaidatzea.\nParte hartu nahi duzu? Dohainik da. Izena emateko edo informazio gehiago: araba.sustapena@bertsozale.eus


Ingurumenak hezkuntzan duen pisuaz hausnartuko dute Aresketa Ikastolaren Hezkuntza Jardunaldietan - Amurrio - Aiaraldea.eus\nIngurumenak hezkuntzan duen pisuaz hausnartuko dute Aresketa Ikastolaren Hezkuntza Jardunaldietan\nTxabi Alvarado Bañares 2022-01-18 16:28\nKatekesi aretoan egingo dituzte bost hitzaldiak. / Aresketa Ikastola\nDatorren asteko astelehenetik ostiralera egingo dute hitzaldi-zikloa, Katekesi aretoan, arratsaldeko zazpietatik aurrera.\nHezkuntza Jardunaldi Irekien XXI. edizioa antolatuko du Aresketa Ikastolak urtarrilaren 24tik 28ra bitartean. Bost hitzaldi eskaini dute guztira, bana egun bakoitzeko. Denak izango dira Amurrioko Katekesi aretoan, 19:00etan, eta COVID-19aren aurkako neurri guztiak indarrean egongo dira.\nArdatz bera izango dute hiru solasaldiek: Ingurumenak hezkuntzan duen garrantzia izango dute hizpide. “Gizakion garapenean zenbait testuinguruk eragiten dute, eta haien elkarrekintzaren emaitza gara pertsonok neurri handi batean”, azaldu dute ikastolako kideek, “giro jakin batean sortu eta hazten gara, hori egia da, baina aldi berean ere giro horrek eraiki, mugatu, zehaztu egiten gaitu”. Gauzak hala, “giro positiboak” sortzeko beharra nabarmendu dute, “haurrak eta nerabeak humanizatuko dituzten eta bizitzarako eraginkortasunez prestatuko dituztenak”.\nZAINTZAREN ETIKA BATEN ALDE\nNÉLIDA ZAITEGI (Euskadiko Eskola Kontseiluaren lehendakari ohia. Maistra eta pedagogoa, eskola-elkarbizitza positiboaren aitzindaria)\nNork bere burua, elkarren artekoa eta gaixorik dugun etxe amankomunaren zaintza. Konpetentzia “bigunak”, kontzientzia, elkarlana, erantzukidetasuna, jarrera kritikoa, sormena. Balioak kutsatu egiten dira: ingurune hezitzaileak sortu eta zaindu ditzagun.\nGORPUTZARI KASU EGINEZ MIRARIAK SORTZEN DIRA\nGORKA SAITUA (Pedagogoa - Famili orientatzailea)\nGure nerbio sistema autonomoaren uneko egoeraren arabera seme-alabak eta ikasleak seguru edo mehatxatuak senti daitezke. Baita gu ere beraiekiko. Egoera hauek arautzeko estrategiak azalduko ditugu.\nZEIN EZ DAGO “BURUTIK SANO”? Gizarte, eskola eta adingabeak\nAITOR URIETA (Psikologo klinikoa eta eskola-orientatzailea - psikoterapeuta)\nZer ote da osasun mentala? Bizitzen ari garenari era egokian erantzuteko tentsio emozionalak erregulatzea? Zeintzuk dira egungo gizarteak gure haur eta nerabeengan areagotzen dituen tentsio horiek? Zelan dago lotuta “txarto portatzea” osasun mentalarekin?\nEZ DA ERRAZA DOLUAK EGITEN DIGUN MINARI AURRE EGITEA\nEIDER AMEZUA (Psikologo klinikoa, psikosomatika)\nBizi eta hezituak izaten garen giroa mota guztietako galerek zeharkatu egiten dute. Nola egiten diogu aurre helduok doluaren bizipenari? Eta, ondorioz, nola eragin eta afektatu egiten ditugu gure haur eta nerabeak?\nZ eta Alpha belaunaldiak. AUKERAK ETA ARRISKUAK\nESTIBALIZ LINARES (Gizarte lanean graduatua eta doktorea eta ikertzailea Deustuko Unibertsitatean)\nHaur eta gazteek bizi duten errealitatearen ikuspegi konplexua azalduko dugu. Mugikorrak, mota guztietako pantailak, sareak… Identitatean sakondu eta aurre egin eta partekatzeko aukerak, batetik; baita ziberbortxakeria, menpekotasunak eta akosoa, bestetik...


vargas girls Joaquin Alberto Vargas y Chavez Arequipan (Peru) jaio zen 1896. urtean. Lehen Guda mundiala aurretik Europan arte ikasketak egin zituen eta 1916. urtean AEBtara joan zen Ziegfeld Follies eta Hollywood-eko estudio ezberdinetarako lan egitera. 1940. urtean famatu egin zen Esquire aldizkarirako marrazten hasi zen "Vargas Girls" sailagatik. Vargas izan zen gerora hain ezaguna egingo ziren "pin-up\ngirl" kontzeptuaren sortzailea. Bere marrazki ugarik II. Guda mundialeko hegazkin amerikarren muturra apaindu zuen.\n"Vargas" izenaren erabilpenarengatik sortutako liskarrak medio epaiketa bat galdu zuen artista peruarrak Esquire aldizkariarekin. Arazo ekonomiko larriak izan zituen 1960.urtean Playboy aldizkariak "Vargas Girls" izenaren eskubideak lortu eta berriro ere lana eskaini zion arte. Bigarren urrezko aro bat bizi izan zuen eta mundu osoan egin ziren ezagunak bere lanak. Bere marrazkietan emakume eder eta desiragarriak azaltzen dira beti, erotismo sakonekoak eta aldi berean eleganteak. Akuarela eta aerografo tekniken nahasketa finaz lortzen zituen emaitzak pareka ezinak ziren, eta egun ere oso gutxitan lortzen dugu ikustea peruarrak zuen teknika maila. Ez da kasualitatea munduan dagoen aerografia artistiko saririk garrantzitsuena "Vargas saria" izena izatea. 1974. urtean Anna Mae emaztea zendu eta tristurak jota pintatzeari utzi egin zion. 1982. urtean bihotzekoak jota hil zen arte apenas marraztu zuen beste Vargas neskarik.


Haizea Urkixo laudiotarra Urruzuno Literatur Lehiaketako poesia sailean saritu dute | El Correo\nHaizea Urkixo laudiotarra Urruzuno Literatur Lehiaketako poesia sailean saritu dute\nOrain bost eguneko prestaketa-egonaldian parte hartzeko aukera izango du, une oro euskal idazle zenbaiten laguntzaz\nSERGIO EGUÍA Domingo, 14 mayo 2017, 01:29\nLaudio Ikastolako ikasle talde bat Eusko Jaurlaritzak literatura sormena Bigarren Hezkuntzako gazteen artean sustatzeko antolatzen duen Urruzuno Literatur Lehiaketara aurkeztu da aurten. Beraien artetik, Haizea Urkixo Gorostiagak DBHko 3. eta 4. mailako ikasleen kategoriako poesia atalean banatzen diren bost sarietako bat eskuratu berri du.\nIparraldeko haizeak ileak nahastu eta kezkak uxatu izan dizkio beti. Aitzakia horrekin sortu zuen Haizeak ere, neguko liburu zaharren artean, "Hegaka" olerkia. Beldurrei aurre egiteko hainbestetan isildutakoak oihukatzeko aukera bila aurkeztu zen Urruzuno Literatur Lehiaketara, baita irabazle egokitu ere.\nIrabazleek bost eguneko prestaketa-egonaldian parte hartzeko aukera izango dute. Berton literatura tailerrak eta idazketarekin nahiz literatura-sormenarekin zerikusia duten bestelako hainbat jarduera burutuko dituzte, une oro euskal idazle zenbaiten laguntzaz.\nMercabilbao entregó 436 toneladas al Banco de Alimentos de Bizkaia en 2017\nGasteizko Kirol Zerbitzuak ariketa gela jarriko du Lakuako gizarte etxean, herritar batek eskatu ondoren Agora Teknocamp udako campusak aukera emango die DBHko 60 arabar ikasleri


Free QR kodea generator online | Egin QR kodea\nFree QR kodea generator\nQR kodea - zehaztutako informazioa biltzen duen bi dimentsioko barra kodea. Telefono mugikorreko kamera erabiltzen duen sarbide azkarra da.\nSortutako QR kodea ditzakete informazioa: esteka bat, eta gizarte-sareak, WhatsApp eta Telegram, e-posta helbidea, telefono zenbakia, Wi-Fi sarearen datuak, enpresa-txartel bat, bereziki, pertsona edo enpresa. Eguneroko bizitzan erabiltzen den beste edozein informazio bezala.Gure online sorgailu bat sortzeko lagunduko dizu QR kodea free, besterik gabe, eta azkar, ahalik eta.\nQR kodea sortu »\nIgo logo bat edo bat aukeratu erabilgarri direnak\nQR kodea kolorea\nZehaztasuna Txikia Batez besteko Goi Top\nQR kode diseinua\nGunearen helbidea (URL)\nBertsioa 2.1 3.0 4.0\nSare mota WEP WPA/WPA2 Enkriptatze gabe\nOrdainketa mota Erosi orain Saskira gehitu Dohaintza\nE-mail Posta helbidea ordainketak jasotzeko\nMoneta USD EUR AUD CAD CZK DKK HKD HUF JPY NOK NZD PLN GBP SGD SEK CHF\nGoogle Play Lotura\nApp Stores Lotura\nSortu QR kodea\nQR kode baten logotipoa bistaratzeak denbora behar du. Itxaron deskarga.\nSortzeko QR kode bat da, erosoa eta erraza\nSortu QR kodeak erabiliz gure sorgailu bat gutxi simple klik. Aukeratu diseinu bat, konfiguratzeko QR kodea kolore eskemak, gehitu enpresa logo, idatzi beharrezko datuak transmititzeko, eta sortu QR kode bat. Deskargatu bereizmen handiko bertsioan eta erabili bezero berriak erakartzeko, salmentak areagotzeko edo, besterik gabe, informazio erabilgarria trukatzeko QR kodeak erabiliz. QR kodeak sortzea doakoa da eta ez du gunean erregistratzea eskatzen.\nSortutako QR kodea deskargatzeko hainbat formatuetan dago eskuragarri: PNG, SVG eta ESP bereizmen handiko, kalitate handiko eta guztiz doakoak. Pertsonalizatu diseinua zure eskakizunen arabera, hautatu QR kode formatu egokiena eta deskargatu kalitatea galdu gabe lanerako eta entretenimenduetarako erabiltzeko.\nQR kode generator zure webgunean\nQR kode sorgailu bat gehitu nahi al diozu zure webgunean edo zerbitzu osoak egin kode QRak sortzeko? Kopiatu beheko kodea gunean nahi duzun tokira. Doakoa da eta ez du programazio ezagutzarik behar. Kode hau gehitu ondoren, doako QR kode sorgailu bat egongo da zure gunearen erabiltzaile bakoitzarentzat.\n<iframe src="https://free-qr.com/eu/generator.php" frameborder="0" scrolling="yes" width="100%" height="100%" loading = "lazy"></iframe>\nMesedez, lagundu digu, egiteko zerbitzua hobeto. Mesedez, txostena akatsak itzulpen gure E-mail: translate@free-qr.com.


Grabaketa data: 1998-07-30\nGaiak: bizimodua , euskara: euskalki desberdinak , Gerra zibila , jaiak , kondaira\nSoinu Kalitatea: Gaizki\nGipuzkera Nafarroako gipuzkera\n00:22:40 (Beste gizonezko bat sartzen da solasaldian). Gerran ibili zen, Tolosan, Kalamua mendian, Arraten... Bizkaitarrei nekez ulertzen zien, baina Durangoko hizkera ongi ulertzen zuen. Garai hartan ez zekien erdararik, orain ttirriki-ttarraka badaki baina hobeki mintzatzen da euskaraz. Euskararik politenak Etxarrikoa eta Zumarragatik Donostialdera mintzatzen dena dira. Oñatiko euskara nahastua da eta ez da polita. Bizkaitarrak harroputzak dira, baina bihotz onekoak; gipuzkoarrak, berriz, maltzurrak dira.\n00:13:30 Hainbat ogibide izan ditu. Marinela izan da, itsasoratu eta bi hilabetetara mina hartu zuen. Larogei egun eman zituen atzerriko ospitale batean. Herrian nekazaritza eta abeltzantza lanak egiten zituzten: behorrak, txerriak, behiak, ardiak zaindu; eta artoa eta garia erein. Lana gogorra zen baina gustura egiten zuten. Dena eskuz egiten zuten. Neskekin lotsatzen ziren. Baso-lanak ere egin ditu: egurra egin eta ongarria egiteko orbela bildu. Ikazkintza ezagutu du baina ez da aritu.\n00:08:42 Jaiak beste modu batean egiten ziren lehen. Gutxi edo asko jendeak lo egiten zuen jaietan, eta biharamunean goizean eta bazkalondoan kalejira egiten zuten. Ondo aprobetxatzen zituzten jaiak dibertitzeko aukera gutxi zegoelako.\n00:07:43 Osabak Bizkaiko Labe Garaietan lan egiten zuen. Gerrak hemen harrapatu zuen oporretan eta fusilatu zuten. 1939. urtean jaio zen. Gerrak senideen arteko gatazka ekarri zuen.\n00:07:01 (Hiztun ezberdina, gizonezkoa). Bizkaitarren euskara zaila da. Aitonak eta horren bi osabak Bizkaian lan egiten zuten.\n00:05:17 (Hiztuna adin handiko emakumea da. Oso gaizki entzuten da. Batzuetan erdaraz mintzo da). San Migeli buruzko kontakizuna. Sendabelarrak eritasunaren arabera erabil daitezke. Belar guztiek zerbaiterako balio dute, baina ez dakigu zertarako balio duen bakoitzak. Jendea orain luzaroago bizi da. Orain aurrerapen asko dago medikuntzan.


Gaurko ebanjelio-zatiak zedarrian kokatzen gaitu. Gaurko ebanjelio-zatiak garrantzi handia baitu Mateoren ebanjelioan. Pedrok egin duen mesiastasun-aitorpen honek, Nekaldiko bidean jarriko du Jesus, argi eta garbi. Eta nekaldiko bide honek sustrai-sustraitik aterako ditu mesiastasun politiko baten uste sasikoak. Gainera, gerora eliz tradizioan garrantzi handia izan duen Jesusen deklarazioaren aurrean gaude: «Harria zara zu».\nJesusek dakarren askatasun salbatzaileak baditu bere bitartekoak. Eta ez goitik behera zerutar euriz etorritako bitartekoak, hain justu. Pedro da bitarteko horietako bat. Jainkoak horrela nahi izan du. Jainkoak giza bideetan ez ezik giza erara ere jokatzen baitu. Hitza gizaki egin denetik, gizakia bitarteko egina izan da. Erabat gizatar bihurtu da Jainkoaren dohaina. Jainkoak, hain zuzen, Pedroren sendotasun-gainean eraiki nahi izan du Eliza. Pedrok sendotasuna demaio fedeari. Eta sendotasun horrek eragin berezia du. Askotan, kritikaren begirada estuak oso ikuspegi estura eramaten gaitu bitartekoak epaitzerakoan. Igande hau aproposa izan daiteke, behin baikere Pedroren ondorengoaren egitekoa, Aita Santuaren egitekoa, begiratu eta maitatzeko.\nHala ere, Pedro ez dago dagoen tokian, bera zintzoa delako, bera argitasun bereziko gizona delako. Pedroren egitekoa ez da Pedroren zintzotasunean oinarritzen, ez, bere fede-aitorpenean baizik. «Nor naizela diozue?». «Zu Mesias zara, Jaungoiko biziaren Semea». Pedrok, noski, formula bat baino askoz gehiago esan du esaldi horretan. Esaldi horrek, Elizaren historia oinarritzen eta luzatzen duen jarrera gordetzen du bere barnean: Zu zara gure bizia, Zu zara gure garrantzizkoena, Zu zara gure itxaropen betea, Zuregan aurkitzen dugu gure giza betetasuna. Pedroren aitorpena handia izan da. Eta hori ez da Pedro berarengandik sortu. Aitorpen honen giharrea Jainkoaren dohaina da. Jainkoak argitu du Pedro federako.\nEta fede hori erreferentzi puntu bihurtua geratu da Elizaren historia guztirako. Hemendik aurrera bere fedea neurtu eta argitu nahi duenak, aski du Pedroren aitorpen honetan neurtzea. Aitorpen horrek elkartzen du Eliza. Pedro izango da, beraz, eliz elkartearen batasun lokarri. Pedrok eutsiko dio indarrean Elizaren komunioari, elkartasunari. Eta horrek esan nahi du apostoluen fedean oinarritzen dela betidanik gure eliz izatea. Eta Pedro da apostoluen buru.\nHonek guztiak halako errezeloa sor dezake: administrazioa sortzen ari ote den Jesus, Pedrori gauza hauek esatean! Elizaren burokrazia! Eta ez da hori, noski. Jesusen misterioak irabazi digun askatasuna eskaintzen digu giza zerbitzu honetan. Eskura jartzen digu Jesusek bere salbamena. Ez daukagu ez dakit non eta ez dakit nola ibili beharrik salbamen hori nondik jasoko! Ez, gure mailan eman zaigu.\nHorregatik, Paulok jo duen oihua. «Bai handia Jaungoikoaren eskuzabala, jakinduria eta ezaguera!». Misterio handia era gizatiarregian eman zaigula? Handiegia dela, horrenbeste gerturatzeko? «Ezin aztertuak haren erabakiak». Eta zenbaitetan oztopo-harri gertatzen bazaigu ere, Elizaren errealitateak bertatik bertara jartzen digu misterioa. Eta Elizaren giza maila ikusi eta bestea ez ikustea, ez litzateke ez zintzoa ez jatorra izango! Galde daiteke: Berri Onaren zerbitzuan horrenbeste miseria? Edo beste hau galde daiteke: horrenbeste miseriaren erdian, horrenbeste askatasun? Ea zerk harritzen zaituen gehiago, miseriak ala dohainak!\nGaur, inoiz egitekotan, otoitz egin behar genuke gure Aita Santuaren alde, gure Gotzainen alde. Eta eliz zerbitzuan sarritan bizi ditugun eskandaluak bere onean ikusten eta onartzen jakin behar genuke. Gauza handiak jarri zaizkigu gertura. Handiegiak gertuegira aukeran. Urrutian gelditu izan balira Jainkoaren dohain horiek, ez genituen zikinduko, baina urrutian geldituko ziren, eta ezin gozatu. Gure eskura jartzeak horrenbesteraino zikintzen du misterioa, baina gutxienez misterioa gertuan daukagu. Bakoitzak misterioaren neurria emango bagenu gure bizitzan! Bakoitzak geure fedea sendotzen dugun adinean, Elizak berak txukunago beteko du bere bitartekotza. «Zuk nor naizela diozu?». Erantzun nahi baduzu, aukera ederra daukazu eskura.\nEz genuke gauza bat ahaztu behar: Jainkoarengana ez gaituela hurbiltzen gure perfekzioak, gure akatsik-ezak. Jainkoarengana Jainkoaren dohainak berak hurbiltzen gaitu. Eta hori guk merezi ezin dezakegun zerbait da. Ez dugu, beraz, eliz zerbitzarien akatsez harritu behar, eman zaigun dohain ederraz baizik. Zer dute harrigarria gure akatsek? Baina bai dela harrigarri, horrenbeste akatsen artean ematen zaigun maitasunezko dohain ederra!\nJesusen bideetan elkar zerbitzen ikas dezagun. Gizon-emakumeen zoriona baita azkenean garrantzizkoa. Ez dezagun ahaztu denok garela Jainkoaren dohainaren zerbitzari gure ingurukoen aurrean. Guztioi gure fedearen aitorpena eskatu zaigu eta guztiok izan gara dohainaren zabaltzaile eginak! Ez genuke ahaztu behar! Dohain handiegia jarri zaigu eskura, eta dohaina gordetzeko era bakarra maitasunez zabaltzea da.\nEukaristia ospatzen dihardugu. Eta igandean, Eliz elkartasuna ospatzen eta gaurkotzen dugun asteroko Pazkoan aurkitzen gara. Komunioa lokarri sendoagoz lotzeko dohaina ematen zaigu. Alai eta esker onez ospa dezagun Jesusek eman digun elkartasun hori.


'Garai hura gara' ikuskizuna urriaren 4an Berako Kultur Etxean - Berako Agenda\n‘Garai hura gara’ ikuskizuna urriaren 4an Berako Kultur Etxean\nasteazkena, 2014\_\_\_\_\_\_\_\_\_\_\_\_\_\_\_'k2014\_\_\_\_\_\_\_\_\_\_\_\_\_\_\_' urria\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 1 asteazkena, 2014\_\_\_\_\_\_\_\_\_\_\_\_\_\_\_'k2014\_\_\_\_\_\_\_\_\_\_\_\_\_\_\_' urria\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 1 Albisteak\nAndoni Egaña bertsolariaren eta Xabier Lizaso piano-jotzailearen eskutik\nLaguntzaileak: Berako Kultur Batzordea eta Nafarroako Antzoki Sarea\n“Garai hura gara” Andoni Egaña eta Xabier Lizasoren ikuskizunaren berria da. Ikuskizunean XVIII. mendeko eta XIX.aren hasierako kultur-joeren berri eman nahi dute. Europan, Euskal Herrian, Gipuzkoan, Amezketan… kultura nola bizi zen egunotara ekartzea da helburua.\nMusikan, Xabier Lizaso pianojoleak Larrañaga, Gamarra eta Osinaga konpositoreen musika ekarriko du. Baita Peñaflorida Kondearen hainbat obra jo ere: “Sententziatu dute”, “Aita gurea”, “Irten ezazu”…eta zortzikoren bat. Andoni Egaña bertsolariak Fernando Amezketarraren lana ekarriko du gogora.


Marieli Díaz de Mendibil. Eusko Jaurlaritzako Kontsumo zuzendaria: Oraindik asko dago egiteke gizarteak kontsumo arduradunaren kultura barnera dezan - Euskonews\nArduraz kontsumitzen al dugu Euskal Herrian? Zeintzuk dira gure akatsik ohikoenak?\nEuskal Herrian kontsumitzeko orduan dauzkagun ohituren inguruan berriki egin den azterlan batek aditzera ematen duenez, euskal kontsumitzaile gehienek zentzu handiz jokatzen dute erosketak egitean; alegia, kontuan hartzen dute noiz iraungitzen diren produktuak, zein berme eta etiketa dauzkaten, eta irakurri egiten dituzte jarraibideak. Gainera, prezioak begiratzeari utzi gabe, lehentasuna kalitateari ematen diote. Ondo pentsatzen dute zer erosi, eta zehazki zer nahi duten jakinda joaten dira erosketak egitera. Eskaintza eta merkealdiak aprobetxatzen dituzte, aukeran nahiago dute eskudirutan ordaindu, eta fideltasun handia azaltzen dite beren ohiko dendei. Ondorioz, esan genezake euskaldunek arduraz kontsumitzen dutela.\nAkats edo gabeziarik handiena aipatzekotan, esango nuke jakin badakigun arren kontsumitzaile garen aldetik eskubide eta betebehar batzuk ditugula, ia ez ditugula behin ere exijitzen.\nJarduera ekonomikoaren zein sektoretan du zuen ustez erabiltzaile edo kontsumitzaileak babesik gutxien?\nKezkarik gehien sortzen digun alderdietako bat gehiegizko zorpetzearena da. Gehien-gehienetan, etxebizitzaren erosketarekin egoten da lotuta. Interes tipoak gora egiten ari diren garaian, kontu handiz jokatu behar da zorretan sartu baino lehen. Gogoan hartu behar da etxebizitza bat erostea pertsona edo familia batek inoiz egingo duen erosketarik garrantzitsuena dela, eta, askotan, 10-25 urte bitarteko hipotekak ekartzen dituela. Erosketa hori, gainera, beharrak bultzatuta egiten da, eta, beraz, hiritar guztiei eragiten die.\nKontsumitzaileak, askotan, eraikitzailea edo higiezinen agentzia besterik ez du erabiltzen informazio iturri gisa; ez ditu ezagutzen amortizazioa, interesak, gabeziekin igaro beharreko urteak eta erosketarekin zuzen-zuzenean lotuta dauden beste alderdi garrantzitsu batzuk. Hori dela-eta, ondorio larririk ez sortzeko, eta konpromisoak zehazki zeintzuk diren jakiteko, Eusko Jaurlaritzako Kontsumo Zuzendaritzak beste informazio iturri batzuetara jotzea gomendatzen du: kontsumitzaileen elkarteetara, organismo ofizialetara, on-line ikastaroetara, Jabetza Erregistrora, eta abar.\nSendiak gero eta gehiago ari dira zorpetzen. Noiztik aurrera suposatzen da zorpetze hori gehiegizkoa dela? Nola hartu aurrea egoera horri?\nPertsona bat zorpetu egin dela esaten da ezinezkoa bihurtzen zaionean bere zorrei aldian behin edo modu jarraitu batean aurre egiteko, dela diru-sarrerak txikitu zaizkiolako, dela gastuak ugaritu zaizkiolako. Zorrak diru-sarreren %20a baino handiagoak izanez gero, pixkanaka zorpetzen joateko arriskua dago. Horregatik, epe luzeko zorretan sartuz gero, une honetako egoeraz gain, zorrak iraungo duen epealdian zehar egoera ekonomikoa nolakoa izango den aztertu beharko dugu.\nGehiegizko zorpetzeari aurre egiteko, hainbat neurri lagungarri ditugu:\n1. Ezustekoei aurre egiteko, eta behar-beharrezko ez ditugun ondasun zein zerbitzuak ordaindu ahal izateko, aurrezteko ohitura hartu.\n2. Maileguak behar-beharrezko kasuetan baino ez eskatu. Ez hartu beti zorretan egoteko ohitura.\n3. Ez kontsumitu itsu-itsuan, ez eta bulkadek eraginda. Aztertu ondo dauzkagun behar eta betebeharrak, eta ikasi beharrezkoa dena eta ez dena bereizten. Ahalik eta gehien murriztu beharrezko ez diren gastuak.\n4. Hartu kontzienteki eta arduraz kontsumitzeko ohiturak, egin hilabeteroko gastuen aurrekontu bat, eta antolatu gastuak zein aurrezkiak.\n5. Mailegu bat eskatu baino lehen, ondo aztertu zorraren zama eramateko gaitasuna.\n6. Kontuan izan zorretan bizitzeak eta ondasun zein zerbitzuak erosteak ez duela bizitzaren kalitatea hobetzen; aitzitik, estresa eta urduritasuna sortzen ditu, eta poz txikia ematen.\n7. Gertutik kontrolatu gastuak, kontuetako saldoa eta ordaintzeko epeak.\nBehar bezala informatuta al gaude kontsumitzaile eta erabiltzaileak?\nHasieran aipatu dizudan kontsumitzeko ohituren inguruko azterlanaren arabera, kontsumitzaileen babesari lotutako alderdi eta eragileei dagokienez oso informazio gutxi dagoela ikusi ahal izango dugu, eta, halaber, baita babes horren eraginkortasunari dagokionez ere. Egoera horren aurrean, gure eskubideak babesteko erreferente eraginkor baten irudia indartzeko beharra daukagu, indarrean dagoen legeriaren berri eman dezan, legea eskuetan hartuta babesa eman, eta dendetan bezeroei eskaintzen zaien arretaren kalitatea kontrolatu eta jarraipena egin. Hori dela-eta, Eusko Jaurlaritzak lehentasun osoa eman dio lurralde historiko guztietan "Kontsumo Eskola" programa abian jartzeari, kontsumitzaileen autobabes eta defentsa maila bultzatzeko.\nKontsumo Zuzendaritzan arlo honi buruzko prestakuntza eskaintzen duzue. Zein ekimen jarri dituzue abian?\nEusko Jaurlaritzako Kontsumo Zuzendaritzaren aburuz, funtsezkoa ez ezik premiazkoa da biztanleria informatu eta prestatzea. Hori horrela, amaitzear dugun legegintzaldi honetan areagotu egin ditugu xede horrekin dauzkagun ildoak, hiritarrei kontsumoaren arloan autobabes maila handiagoa eskaintzeko eta jarrera kritikoagoa sustatzeko.\nZentzu horretan, azken lau urteotan hainbat sentsibilizazio kanpaina prestatu ditugu (kontsumo arbitrajea, elikagaiak etiketatzea, brontzeztatze artifiziala, behiaren haragia, etab.); liburuxka eta eskuliburuak argitaratu ditugu, besteak beste etxebizitzaren erosketarekin, bankuen zerbitzuarekin eta kontsumitzaileek Europan dauzkaten eskubideekin lotuta dauden alderdiei buruz; 2003. urteaz geroztik "Kontsumo Busa" dabil martxan, gizartea kontsumoaren aurrean prestatzera eta informatzera zuzendua dagoen zentro ibiltaria alegia; lehengo astean Euskadiko hirugarren "Kontsumo Eskola" zabaldu genuen Donostian, zeina aurrerapauso nabarmena baiten prestakuntzaren arloan; tailer ibiltariak antolatu ditugu, kontsumoaren asteak, etab.\nBeraz, Eusko Jaurlaritzak lan handia egin du kontsumoaren alderdi garrantzitsu honen inguruan, informazioan eta prestakuntzan alegia. Izan ere, ikusi ahal izan dugun bezala, oraindik asko dago egiteke kontsumitzaileek kontsumo arduradunaren kultura barnera dezaten.\n2003. urteko irailean, Kontsumorako Gaien Salmentako Bermeei buruzko Legea sartu zen indarrean. Zein ekarpen egin zituen lege berri honek?\nLege honek kontsumitzaileei gutxieneko babesa bermatzera zuzendutako neurriak ezartzen ditu, eta, horretarako, adostasun printzipioari jarraitzen dio. Hau da, kontsumorako gai bat erosten dugunean (etxetresna elektriko bat, automobil bat...), jasotzeko unean formalizatzen dugun salerosketa kontratuan zehaztutakoaren arabera jaso behar dugula.\nEz baldin bagaude horrekin ados, bi hilabeteko epea izango dugu akatsaren berri dugunetik (esaterako, erosi dugun aparatua ez dabilenean ondo), saltzailearen aurrean erreklamazioa aurkezteko.\nGabonak, jostailuak, haurrak eta kontsumoa... Nola uztartu? Arreta berezia merezi al dute?\nGabonetan, ohi baino askoz gehiago kontsumitzen dugu. Ezohiko gastu ugari egiten ditugu. Eta, hain zuzen ere horregatik, zentzuz eta arduraz jokatu behar dugu. Alegia, festa horiek ospatzeko, jakin behar dugu zer erosten dugun eta nola: begiratu produktuen etiketak, iraungipen data, kalitatea, kalitate-prezio harremana... Jostailuen kasuan, kontuan izan behar dugu adin bakoitzerako jostailu bat dagoela, eta badirela sexistak ez diren eta indarkeria aldarrikatzen ez duten jostailuak. Gure denbora hartu beharko genuke jostailuak aukeratzeko orduan, hauek ere haurrak hezteko balio dute-eta.\nOso garrantzitsua da erositako produktuen ziurtagiri eta bermeak jasotzea, eta, jakina, gure ahalmenez gaindi ez xahutzea.\nZein ezaugarri eta, bereziki, zein berme eduki beharko lituzke merkataritza elektronikoak?\nMerkataritza elektronikoa, produktu edo zerbitzuak Internet bidez erostean datza. Honek bere abantaila eta arriskuak ditu: errazagoa bihurtzen da erosketak etxetik bertatik egitea, handik atera beharrik izan gabe, eta ordutegia zein kokapen geografikoa edozein direla, baina ez du aukerarik ematen erosten dugun produktua aztertzeko, edota entregatzeko epea benetan beteko dutela ziurtatzeko. Arazoak sortzen dituzte, halaber, emandako datuak eta bankuari buruzko informazioa legez kanpo erabiltzeak.\nHorregatik, erosketak Internet bidez egitean, kontuan izan behar dugu beharrezkoa dela eskaintzan kontsumitzaile eta erabiltzaile gisa dauzkagun interesak babesteko hainbat datu azaltzea: hornitzailearen nortasuna, produktuaren ezaugarriak, prezioa, garraioaren gastua, ordaintzeko modua, nola egingo den entrega eta eskaintza noiz arte egongo den indarrean. Era berean, erosketa arautuko duten baldintza orokorrak aztertu beharko ditugu, eskaera orria ondo irakurri, eta, erreklamazioak egiteko beharra sortuz gero, erosketako agiri guztiak gorde.\nNolakoak dira kontsumitzeko joera berriak?\nKontsumitzeko joerak aldatzen ari dira, erosketak egiteko aukera berriak sortzen ari direlako. Ikusten ari garenaren arabera, jendea orain ohitura berriak hartzen ari da, aisialdia eta kontsumoa lotzen hasi delako. Merezi du horren inguruan hausnarketa bat egitea. Horregatik, iraunkortasunari lotuta dagoen sail bat daukaten tailer informatzaileentzat, Kontsumo Zuzendaritzak kontsumo iraunkorrari buruz, bidezko merkataritzari buruz eta abar informatzen eta prestatzen du jendea.\nGainera, nahiz eta Euskal Herrian oraingoz ez dugun erosketak Internet bidez egiteko zaletasun handirik, itxura guztien arabera gero eta jarraitzaile gehiago izango ditu produktu edo artikulu bat modu honetan erosteko ohiturak. Adituek diotenez, mende honetako iraultza salmenta birtualaren sistema berria dugu: webcamer delakoa. Horrela, kontsumitzaileek saltzaile birtualen begien bitartez ikus ditzakete saltoki handiak, eta beren erosketa interaktiboki egin. Ordenagailuko pantailaren bitartez ere sar daiteke denda birtualean, 30.000 produktu inguru dituena, eta erosteko eskaera egin, ordaindu eta etxera noiz iritsiko itxaron.\nEdonola ere, erosketak egiteko modu berri hauek ez dituzte orain artekoak baztertuko. Kontsumitzaileek beti kontuan izan behar dute erosketak edozein modutan egiten dituztela ere hortxe izango dituztela beren eskubide eta betebeharrak. Errealitate birtualaren munduan ere bai. Marieli Díaz de Mendibil Gómez de Segura Marieli Díaz de Mendibil Gómez de Segura. Vitoria/Gasteizen duela 46 urte jaioa. Euskal Herriko Unibertsitatean Gizarte Lanean diplomatua. Animatzaile sozio-kultural gisa aritu da lanean, eta Gizarte Lana egin du gazteekin, emakumeekin eta baztertuekin lotuta. Politikari dagokionez, Arabako Batzar Nagusietako prokuradorea izan da, eta Vitoria/Gasteizko Udaleko zinegotzia. 2003ko irailaren 12an izendatu zuten Eusko Jaurlaritzako Kontsumo zuzendari.


Kukai eta Dantza eta Antzerki Laburren Jaialdia, Szenatokiko osagai nagusiak - 54. Durangoko Azoka - Kulturaren Plaza\nKukai eta Dantza eta Antzerki Laburren Jaialdia, Szenatokiko osagai nagusiak\nAurten lehenengo aldiz Dantza eta Antzerki Laburren Jaialdia antolatuko du Szenatokiak: 10 konpainia, 30 emanaldi eta sorpresaz jositako egitaraua.\nArte eszenikoak gustuko dituzu? Antzerkiaz eta dantzaz gozatu gura duzu? Bada, ez galdu Szenatokia guneak aurtengo Azokarako prestatu duen eskaintza oparoa!\nDurangoko Azokako 54. edizioa abenduaren 5etik 8ra arte antolatuko da, eta kulturaren plazako lantaldea buru-belarri ari da aurtengo egitaraua eta nobedade nagusiak prestatzen.\nSzenatokia guneak, berbarako, prest du jada aurtengo eskaintza. Lau egunez, arte eszenikoak San Agustin Kulturguneko protagonista izango dira. Egitarauak osagai nagusi bi izango ditu; Kukai dantza taldearen Erritu lana alde batetik, eta, bestetik, bi eguneko iraupena izango duen Dantza eta Antzerki Laburren Jaialdia.\nKukairen ikuskizuna abenduaren 6an izango da, hau da, Azokaren bigarren egunean. 19:00etatik aurrera, Erritu lan ikusgarria izango dugu ikusgai. Jon Mayak gidatutako taldearen arabera, euren azken obra hau "bizi-bidaia bat da, bizitzako etapak zeharkatzen dituen erritua, naturarekin eta komunitatearekin loturik. Etapa horiek jaiotzetik kaoseraino doaz, bakardadearen basamortuan barrena, harik eta topaketara, maitasunera eta, azkenik, heriotzera iritsi arte".\nSarrerak 10 euroan eskura daitezke San Agustin Kulturgunean (7'5 euro bazkideentzat). Jon Mayak gidatzen duen taldeak ibilbide luzea du, eta azken urteetan hainbat sari eskuratu ditu: besteak beste, Max Saria ikuskizun onenarentzat, 2017. urtean.\nLarunbat eta igandean, abenduaren 7an eta 8an hain zuzen ere, oso ekimen berezia ospatuko da Szenatokian. Lehenengo aldiz Dantza eta Antzerki Laburren Jaialdia antolatuko da, Euskal Herriko 10 konpainiaren eskutik. Bi egunetan, 30 emanaldi baino gehiago egingo dituzte (talde bakoitzak bizpahiru emanaldi egingo ditu ordutegi ezberdinetan), San Agustin Kulturguneko hainbat espaziotan. Eszenatokian egiteaz gain, horren ohikoak ez diren espazioetan ere emanaldiak egingo dituzte: bulegoetan, sarreran, ganbaran... Ekimen bitxia eta sorpresaz jositakoa izango da, beraz.\nIzenak esaten duen bezala, Jaialdia antzerki arinek edo dantza pieza txikiek osatuko dute. Besteak beste, honako taldeek parte hartuko dute: Gilkitxaro, Cia Paganini, Haatik, Abarka, Goitibera eta abar. Goizeko 11:00etan hasita, egun osoan zehar pieza bakoitza birritan edo hirutan ikusteko aukera egongo da. Ikusleak aukeratu beharko du zein ordutan ikusi gura duen obra bakoitza, eta bere egitarau propioa osatu. Sarrera, gainera, debalde izango da. Animatu eta egizu zure plana!


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Fabrikazio mekanikoko diseinua (Heziketa zikloa). Goi maila" genre_facet:"EIMAk onetsitako materialak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Fabrikazio mekanikoko diseinua (Heziketa zikloa). Goi maila Generoa / Forma: EIMAk onetsitako materialak\n1 Fabrikazio Mekanikoa (Lanbide Arloa) Fabrikazio mekanikoko diseinua (Heziketa zikloa). Goi maila 1 Galdaketa (Heziketa Zikloa). Erdi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila Gehiago ... 1 Lanbide Heziketa Mekanizazioa (Heziketa Zikloa). Erdi maila 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Ibilbide turistikoa Gipuzkoan barrena: Legazpi / Juan Antonio Saez Garcia\nAutoz, Zumarraga/Urretxutik iritsiko zara, GI-2630 errepidetik.\nLEGAZPI*. Lotura estua dauka Patricio Etxeberria metalurgi enpresarekin. Herritar gehienek enpresa horren lantegietan lan egiten zuten, eta 60 hamarkadako hornikuntza ere, hein handi batean, enpresa horrekin loturik zegoen, hala agintzen baitzuten garai hartako planteamendu sozial eta paternalistek. Denborak enpresarien pentsamoldearen eta jarduera ekonomikoaren aldaketa ekarri du berekin, eta horrek izugarri aldatu du herriaren egoera.\nKokapena: Urretxutik 3 kilometrora dago eta 12ra Oñatitik.\nBiztanleak: 10.000 legazpiar inguru.\nFestak: Santikutzak, maiatzaren 3an..\nAndre Maria Zerutatzea parrokiak atari perimetrala dauka kanpoaldean. Lehendik zegoen eliza eraitsi behar izan zuten, egoera kaxkarrean baitzegoen. Horregatik, gaur egunekoa XVIII. mendekoa da gehienbat. (Eliza zaharretik, Santikutz kapera eta erretaula batzuk kontserbatu dira.) Hiru nabe dauzka\nUdaletxea (1730. urtekoa) elizaren aldamenean dago. Hiru arku dituen ataria dauka. Lehen solairuan, bost ate dituen balkoi luzea dago; eta bigarrenean, berriz, hiru/lau bao daude eta armarri bat erdi-erdian\n1990. hamarkadan, eskualdearen turismoa dinamizatu nahi izan zuten, metalurgia eta artisautza gaien inguruan. Horretarako, Lenbur Fundazioa sortu zuten (Legazpi, Natura eta Burdina). Fundazio honen ekimenen artean, herri barruan egiten den ibilbide baten diseinua (Langileen ibilbidea) aipatu behar da. Ibilbideak hamabost interesgune ditu, Legazpiko langileek 1960. hamarkadan zeramaten bizimodua gogorarazi nahi dutenak, garai horretan iritsi baitzen metalurgia gailurrera.\nHauek dira ibilbidearen nondik norakoak: Patricio Etxeberriaren etxea, ekonomatua, pentsioa, ostatua … Eta barrendik birsortu diren espazio batzuk: Ikasgela, Kapera eta Langilearen etxebizitza.\nLenbur museoaren informazio-bulegoan emango dizkizute jarduera guztien inguruko argibideak. Tel.: 943 73 04 28.\nLenburrek bestelako ekimenak ere kudeatu ditu: burdinari buruzko museo bat*, antzinako nabe industrial batean dagoena; museotik gertu dagoen parke bat; eta Mirandaolako burdinola***, burdingintzarekin zerikusia duten hainbat elementu aire zabalean ikusteko aukera ematen duena.\nMirandaolako burdinola Lenbur museotik 100 metrora dago. Apiriletik urrira bitartean, igandero (12:00-14:00) jartzen da martxan***, eta azarotik martxora bitartean, hileko lehen igandean. Han, hauspoen eta mailuen funtzionamendua ikus daiteke, indar hidraulikoaren eta olagizonen lanari esker.\nBurdinola honen inguruko legenda batek dioenez, 1580. urteko maiatzaren 3an (igandearekin) ekin zitzaion lanari, erlijio-xedapenek agintzen zutenaren kontra. Eta lehen egun hartan, gurutze greko baten forma zeukan metalezko hondakin bat agertu omen zen. Berritze-lanak egin zirenean, 1952.enean, ermita bat eta klaustro txiki bat eraiki ziren gurutze hori gordetzeko.\nGaztaren ekomuseoa. Erreizabal baserria.\nEskualde hau ezagutu nahi duen bisitariak beste bi bisitaldi osagarri hauek ere egin ditzake. Batetik, Erraizabal baserria: Artzaintzaren ekomuseo* txiki bat eta aldamenean abeltzaintza-instalazioak eta ardi-gazta nola egiten den dituena ikusgai. Bestalde, Igaralde baserria, Brinkola auzune txikian dagoena. Baserri horretan, ogia egiteko labe tradizional bat eta ogia eskuz nola egiten zen ikusteko museo txiki-txiki bat (Ogiaren Txokoa) daude.\nIgaralde baserria (Ogiaren txokoa)\nHartu berriro autoa, eta jarrai ezazu GI-2630 errepidetik Oñati aldera. Udana muinotik igaro beharko duzu. Gailurrera iritsi baino pixka bat lehenago, Udanako labeak topatuko dituzu.\nUdanako bi labeak* 1996an zaharberritu ziren. Kanpoaldetik, piramide-formako enborra dute; eta sekzio oboidea barrualdean. Harri-hormak dauzkate, eta harlanduak izkinetan. Eraikin gehiago dituen gune handiago baten zati dira: ingeniariaren etxea, langileburuaren etxea, bolborategia, biraketa-plataforma, aire-tranbiaren azken ostikoa, minerala aukeratzeko arrapala (estaldura galdu duena) eta kargarako plataforma. Alderdi urrunena —labeek, arrapalak eta plataformak eratua— isurki bakarreko teilatu arin batek estaltzen zuen, errepideraino iristen zena.\nLenbur lurralde museoko jatetxea aukera erosoa izan daiteke.


PVC-eko hazien berdea landare pot bota\ndeskribapena:Landarearen hasierako beroa,Landare Pot Bero Mat,Landare Seed Bero Mat\nHome > Produktuak > Seedling Heater System > Seedling Heat Mat > PVC-eko hazien berdea landare pot bota\nModeloaren zenbakia: XHC-FO37\nSeed Starting hydrofarm berogailua perfektua mahastizainek, hasiberrientzat eta haurrentzat ere ezin hobea da. Germinazioa hobetzen dute erro-eremua giro tenperatura baino handiagoa berotuz. Sustraiak berotuz, gero eta arrakasta handiagoa duzu!\nBeheko beroa ernetzea eta sustatzea hobetzeko bide garrantzitsuenetako bat da. Seinaleen berogailua berriro diseinatu da errendimendu hobea eta iraunkortasun handiagoa lortzeko! Berokuntza altuak eta berogailuen estruktura lodiagoak berogailu uniformeagoa eta iraunkortasuna eskaintzen ditu berotegiko ingurune malkartsuei aurre egiteko.\nberogailua film formaren tamaina 200 * 450mm\nKasia hazia beroa Harremanetarako orain\nplastikozko kimu erretiluak bero mat Harremanetarako orain\nLandareen hazien hazkuntza. Mat Harremanetarako orain\nHandiko Goi Mailako Heavy Duty Seed Propagator Harremanetarako orain\nLandarearen hasierako beroa Landare Pot Bero Mat Landare Seed Bero Mat Landareen hasierako erretilua Landareen Terrariumerako berogailua Landareen hedapena Bero Mat Landareentzako berogailua Iraunkorraren haziaren hasierakoa


Argazkien erabilpenaz adostasuna lortu dugu Gara-rekin\nUKBERRI.NET Uribe Kosta eta Erandioko agerkari digitalaren erredakzio kideak\n| 2010-11-11 : 12:11\nHerenegun, asteartean, gutun publikoa idatzi genion "Gara" egunkariari, gure argazkiak egile aitortzarik gabe erabiltzeagatik kritikatuz. Atzo, berriz, Josu Juaristi "Gara"ko zuzendariak deitu eta izandako bi akats "ez kontzienteengatik" barkamena eskatu zigun. Juaristik esan digunaren arabera, "Gara"ko erredaktoreei egunero hainbat eta hainbat argazki heltzen zaie herrietatik eta askotan bidaltzen dutenak ez dira argazki horien egileak. Hori dela eta, lizentzia eta egile eskubideak ez urratzeko zirkularra zabaldu zuten bere garaian baina beti ez dute izaten irudiak kontrastatzeko aukera eta denbora, eta noizbait hutsuneak izan dira.\nArgazkiak ordaintzea ere eskaini du "Gara"ren zuzendariak, baina UKBERRI.NETetik ez dugu eskaintza onartu, gure filosofia oso bestelakoa baita eta gure argazkiak, testuak bezala, askeak baitira.\nHori dela eta, berretsi diogu gure argazkiak libreki erabiltzeko aukera, beti ere dagokien sinaduraz lagunduta. Juaristik hitza hartu eta berea ere eman digu, sinatu gabeko argazkiak errepika ez daitezen arreta gehiago jarriko dutela esanik.\nAzkenik, kontu bakar batean ez gara jarri ados "Gara" eta UKBERRI.NET. Haien ustez, ez zen beharrezkoa kontu hau publikoa egitea. Bidalitako posta elektronikoak erantzun ez izana, egunero jasotzen dituzten ehunaka mezuengatik arrazoitu dute, eta arazoa telefonoz konpon zitekeelakoan daude.\nDena den, emandako hitza "Gara" egunkariari eta bere langileei publikoki eskertu nahi diegu. Bereziki, Josu Juaristiri eskerrak ematen dizkiogu, pertsonalki afera honetan eskua hartu izateagatik.\n| 2010-11-11 : 13:30\nNire argazkiak publikoki CC-BY-SA baimenpean ezagutarazten hasi naizenetik sarritan gertatu izan zait: Nire argazkia auskalo nork erabili ta aipamen xume bat egin ez.\n| 2010-11-13 : 00:54\nXabier, ¿Nola dakizu zure argazkiak aipamenik gabe erabiltzearen arrazoia lizentzia motagatik dela? ¿Ez da izango besterik gabe Interneten eskuragarri daudela eta jendeak hartu egiten dituela? ¿Lizentziarik jarriko ez bazenu edo ohiko copyright lizentzia jarriko bazenu ez zen berdina gertatuko?\nNik ezagutzen ditut CC lizentzia bat jarri eta errespetatu ez diren kasuak, baina baita copyright arrunta izanda ere kopiatu ez direnak ere. Ez hori bakarrik, gaur egun, copyright arruntarekin argitaratuta dauden edukiak oraindik askoz ugariagoak direnez, copyright edukien ez errespetatzea askoz gehiagotan gertatzen delakoan nago.\nKontutan izan behar da, norbaitek artikulu baterako argazki bat behar badu eta Internetera bila badoa, copyright lizentzia badauka, ezingo du egiletasuna aitortu (egilearekin kontaktatzeko denborarik ez duelako, dirurik ordaindu nahi ez duelako...) eta plagioa egin beharko du. Baina aurkeratzen duen argazkiak CC BY-SA lizentzia badu, arazorik gabe erabili ahalko du (egilea eta lizentzia aipatzea besterik ez du).\nBeraz, nire ustez, kopia egiten duenak CC zer den ez badaki, berdin-berdin izango dio argazkiak zein lizentzia duen (bost axola CC hori zer den). Eta CC zer den dakienak berriz, zurea bezalako lizentzia dituzten argazkiak erabili eta era egokian aipatzea nahiago izango du. Horrela egin ezean, copyright lizentziadun argazki bat aukeratu eta bere baldintzak bete izango ez balitu bezalako okerra egingo bait zukeela jakingo bait du. Ez duzu uste?